ועדת החינוך, התרבות והספורט, כנסת 18, פרוטוקול מספר 13, 2009-05-27 09:00

זבולון אורלב: שלום לכולם, אני מתכבד לפתוח את הישיבה.

זבולון אורלב: הנושא שלי היום - השביתה המתמשכת באוניברסיטה הפתוחה.

זבולון אורלב: השביתה התחילה בעת שהכנסת עדיין לא היתה מאורגנת, בשלב מסוים הוקמו 2 ועדות זמניות, אחת ועדת חוץ וביטחון ואחת ועדת הכספים.

זבולון אורלב: עד עכשיו הסוגיה הזאת טופלה בוועדת הכספים, ועדת הכספים הזמנית, כיוון שלא היו עדיין ועדות קבועות.

זבולון אורלב: בתיאום עם יו"ר ועדת הכספים אז זמנית, היום הקבועה, חבר הכנסת גפני.

זבולון אורלב: סוכם שמהרגע שתוקם ועדת החינוך והתרבות, הסוגיה הזאת תעבור לטיפולה הטבעי בוועדת החינוך והתרבות.

זבולון אורלב: ועדת הכספים מינתה שני חברי כנסת.

זבולון אורלב: אחד מהם הוא גם חבר ועדת החינוך והתרבות, חבר הכנסת אלכס מילר, וחבר הכנסת דב חנין, שינסו מטעם הכנסת לראות אם אפשר לפעול בנושא הזה.

זבולון אורלב: בינתיים סוכם על מגשר, כבוד נשיא בית המשפט העליון לשעבר, השופט יצחק זמיר, שלדעת הכל הוא אדם ראוי, מתאים ובעל שיעור קומה, שבהחלט יכול לסייע.

זבולון אורלב: אנחנו גם היינו בקשר איתו לקראת הישיבה הזאת.

זבולון אורלב: אנחנו יודעים שהסוגיה נמצאת בהליך גישור, אגב, אני גם הבטחתי שאם תהליך הגישור יצליח והשביתה תסתיים, אפילו דקה לפני מועד קיום הישיבה, אנחנו נבטל את הישיבה.

זבולון אורלב: אני עומד בהבטחתי.

זבולון אורלב: אז הואיל והשביתה לא הסתיימה - -

נחמן שי: בוא ונסיים עכשיו, יש לנו המון ועדות.

זבולון אורלב: הזמנתי את נשיאת האוניברסיטה פרופ' חגית מסר-ירון, ואני חייב בגילוי נאות.

זבולון אורלב: אנחנו מכירים ותיקים, וגם עם הוקרה הדדית.

זבולון אורלב: היא ביקשה ממני שהישיבה תיפתח במצגת של האוניברסיטה במשך 8 דקות.

נחמן שי: בואו נגמור עכשיו יש לנו המון ועדות.

אלכס מילר: ברשותך, אדוני היושב ראש, עשיתי איזשהו מאמץ להגיע לאותו מאמץ, כפי שאמרת קודם לסיים את השביתה.

אלכס מילר: נפגשתי עם הנציג של הסגל, ביקשתי שבמידה ומגיעים היום לישיבה, להגיע עם איזשהו מסמך שהמליאה של הסגל תמכה בו.

אלכס מילר: אם יש אפשרות לחתום על משהו בתוך הישיבה, שנצא בהכרזה שהשביתה נגמרה.

אלכס מילר: אני קיבלתי מסמך, שוחחתי עם הנציגים של המוסד.

אלכס מילר: מסתמן שהמסמך ששלחו לי זה לא המסמך שהיה אמור להישלח אלי.

מוחמד ברכה: בטעות.

אלכס מילר: התבלבלו.

אלכס מילר: בסופו של דבר גם הנציגים של המוסד מגיעים בלי יועצים משפטיים.

אלכס מילר: אני מתאמץ בשביל משהו שתכ'לס לא הייתי צריך לעשות את זה, כי זה דבר אחר בכלל שהיינו צריכים לדון עליו.

אלכס מילר: אני גם מציע כהערה.

אלכס מילר: חברים, תתחילו לעבוד מסודר, כי אתם מפעילים פה חברי כנסת.

אלכס מילר: אולי מישהו לא חושב כך, אבל הזמן שלנו באמת יקר.

אלכס מילר: אנחנו מתאמצים ועושים דברים, ואם רוצים להגיע לתוצאות, בסופו של דבר מסתבר שעבדנו סתם.

אלכס מילר: חבל, היינו יכולים לגמור את זה היום.

זבולון אורלב: ההערה נשמעה.

509: המסמך אצל יו"ר הוועדה.

זבולון אורלב: פרופ' חגית ירון מסר בבקשה.

חגית מסר ירון: תודה רבה.

חגית מסר ירון: אני קודם כל רוצה להודות לוועדה וליושב ראש הוועדה על זימון הישיבה הזאת.

חגית מסר ירון: אנחנו מאוד מעוניינים בפתרון הסכסוך ובסיום השביתה.

חגית מסר ירון: האוניברסיטה הפתוחה, כולנו כאן עברנו דרך מוסדות להשכלה גבוהה כאלה ואחרים, יש לה אופי קצת אחר.

חגית מסר ירון: ביקשתי את השמונה דקות האלה בשביל לתת קצת רקע לדיון, כי אנחנו רואים שהרבה פעמים משתמשים במושגים שהם לא בהכרח תופסים על האוניברסיטה הפתוחה כמו שהיא בנויה.

חגית מסר ירון: אני מציגה כאן קטע מהדו"ח של הוועדה לתכנון ותיקצוב - ות"ת, שהיא ועדת משנה של המועצה להשכלה גבוהה, שמתארת את האוניברסיטה הפתוחה.

חגית מסר ירון: הדגשתי בכותרות את העובדה שהאוניברסיטה הפתוחה שהוקמה בשנות השבעים, הוקמה כאוניברסיטה אחרת, והאחרת הזה משפיע על הרבה מאוד דברים שאנחנו משפיעים על הסכסוך הזה.

חגית מסר ירון: אחרת, במה?

חגית מסר ירון: אחרת ב-3 פרמטרים.

חגית מסר ירון: 1.

חגית מסר ירון: בנגישות – האוניברסיטה הפתוחה, קבלה או האפשרות להתחיל ללמוד פתוחה לפני כולם, אין שום סימון.

חגית מסר ירון: אחרת בגמישות, סטודנט יכול לבנות לעצמו מסלול לימודים לאורך זמן, לבנות את זה איך שהוא רוצה.

חגית מסר ירון: הוא לא קהל שבוי למשך התואר כולו, ואחרת ביעילות.

חגית מסר ירון: מדינת ישראל מתקצבת את האוניברסיטה הפתוחה ברמה נמוכה בסדרי גודל מאשר כל אוניברסיטה אחרת.

חגית מסר ירון: התקצוב של המדינה לאוניברסיטה הפתוחה הוא פחות מ-25% מתקציבה.

זבולון אורלב: איך זה ביחס למכללות?

חגית מסר ירון: הרבה יותר נמוך.

חגית מסר ירון: בכל מוסדות החינוך, כולל במכללות, זה פחות או יותר הפוך.

חגית מסר ירון: זה 75%, 80% תקציב מדינה, הכי נמוך 55%.

חגית מסר ירון: זאת אומרת, המדינה מתקצבת את האוניברסיטה הפתוחה בצורה מובהקת בהרבה פחות מאחוז התיקצוב שלה.

חגית מסר ירון: היישום איך לעשות גם נגישות, גם גמישות גם בתיקצוב מאוד נמוך, בלי ויתור על מצוינות, זה מצריך צורת עבודה ייחודית.

חגית מסר ירון: צורת העבודה הזאת מתוארת כאן בשקף הבא.

חגית מסר ירון: בעצם שיטת האוניברסיטה הפתוחה בנויה על כך, שהקורס האקדמי הוא בעצם נפרד מהסטודנט ומההוראה, זה 2 מודלים נפרדים.

חגית מסר ירון: הקורס נבנה באחריות אקדמית של חבר סגל אקדמי בכיר, מה שבאוניברסיטאות אחרות קוראים לזה המרצים.

חגית מסר ירון: הקורס נבנה אוף-ליין, בלי סטודנטים כחומר כתוב, זה תהליך פיתוח שלוקח כמה שנים, שעולה לפעמים מאות אלפי שקלים, והתוצר שלו חומר כתוב, הוא ספר, או מולטי מדיה, או כל דבר אחר.

חגית מסר ירון: זה נשלח לסטודנט כאשר הסטודנט נרשם לקורס, ואז הסטודנט בעצם אחראי ללמוד את החומר בקורס כאשר לרשותו עומדים מנגנונים מאוד נרחבים, שהכי חשוב במנגנון התמיכה בסטודנט זה המנחים.

חגית מסר ירון: המנחה הוא זה שיש לו קשר ישיר עם הסטודנט, אבל יש גם אמצעים נוספים.

חגית מסר ירון: כלומר, יש הפרדה בין הקורס האקדמי לבין ההוראה שלו, מה שלא קיים באוניברסיטאות אחרות.

חגית מסר ירון: באוניברסיטאות אחרות הקורס זה המרצה.

חגית מסר ירון: בשביל ללמד קורס חדש, שוכרים מרצה, שוכרים חבר סגל, והוא מלמד את הקורס, הוא מחליט מה התכנים, מה הבחינה, איך ללמד.

חגית מסר ירון: אצלנו זה בנוי אחרת לגמרי.

חגית מסר ירון: בשביל להמחיש את זה שוב, לקחתי דף מתוך דו"ח הוועדה לתכנון ותקצוב, כשהדף הזה מתאר את הסגל האקדמי באוניברסיטה הפתוחה.

חגית מסר ירון: כפי שאתם רואים, הסגל בנוי משלושה רבדים: סגל אקדמי בכיר, זה מרצים יש בערך 70 כאלה שאחראים על פיתוח הקורסים ותוכניות הלימודים ועל בקרה אקדמית של הוראה.

חגית מסר ירון: תנאי השכר של הסגל הם זהים לחלוטין לתנאים של מרצים באוניברסיטאות אחרות, פלוס תוספת כספית שנקראת תוספת "או"פ" שמשלמים להם בגלל שאין להם הסכם קיבוצי ובגלל שיש להם העדר גביות.

חגית מסר ירון: השכבה השנייה שהיא מאוד חשובה באוניברסיטה הפתוחה, זו שכבה של מרכזי הוראה, אלה שהאוניברסיטה קראה להם סגל הוראה אקדמי.

חגית מסר ירון: אלה אחראים על תפעול הקורסים, כתיבת מטלות ובחינות, תחזוקת האתר, גיוס שיבוץ והפעלה ובקרת מנחים, וכן שיתוף בעדכון ובשכתוב קורסים, בערך 250 משרות, מצויינים בדו"ח של ות"ת תחת סגל זוטר, שם כתוב 233 כי זה תשס"ו.

חגית מסר ירון: לסגל הזה, למרכזי ההוראה יש טבלאות שכר שנבנו לאחרונה, עם שכר שהוא גבוה מטבלאות הסגל הזוטר לפי הסכם הסגל הזוטר שנחתם ב-14 לדצמבר האחרון.

חגית מסר ירון: השכבה הגדולה זה המנחים באוניברסיטה הפתוחה, יש כ-1,200 ראשים, אנשים שהם המנחים, שזה אקוויולנטי לפחות משרות, לכמה מאות משרות.

חגית מסר ירון: המנחים בדו"ח של ות"ת רשומים תחת אחר בכלל ולא תחת סגל הוראה ומחקר.

חגית מסר ירון: המנחים הם עיקר הבעיה שלנו כרגע.

זבולון אורלב: באיזה דרגה אקדמית הם?

זבולון אורלב: תואר שני, דוקטורנטים, מהם?

חגית מסר ירון: בבסיס של האוניברסיטה הפתוחה הרציונל היה לגייס מאסטרנטים ודוקטורנטים בתקופת לימודיהם.

חגית מסר ירון: בפועל רוב האנשים האלה הם בעלי תואר מאסטר או בעלי תואר ד"ר שזה משהו שהיה אקוויולנטי למורים בחוץ באוניברסטאות הפתוחות.

מוחמד ברכה: מה יחסי עובד מעביד עם האוניברסיטה, מי חותם?

חגית מסר ירון: איתם חותמים חוזים סמיסטריאליים עד היום, האוניברסיטה חותמת.

חגית מסר ירון: יש יחסי עובד מעביד, החוזים הם סמיסטריאליים והתשלום הוא לפי תפוקות.

חגית מסר ירון: אני אומרת כבר מה שאמרנו מהרגע הראשון, צורת העסקה שלהם צריכה לעבור רפורמה ונכנסנו למשא ומתן.

זבולון אורלב: איתם הסכסוך.

חגית מסר ירון: בעצם 2 הקבוצות, גם של מרכזי הוראה וגם המנחים התלכדו יחד, אבל עיקר הבעיה שהכרנו בזה מהרגע הראשון שנדרש תיקון, זה בתנאי העבודה של המנחים.

חגית מסר ירון: זאת אומרת, אין ויכוח שתנאי העסקה הקיימים הם כאלה שצריכים רפורמה.

מוחמד ברכה: את מוכנה לומר מה זה לפי תפוקות?

חגית מסר ירון: הם מקבלים פשוט לפי תפוקות, לפי שעות מגע פרונטליות שהם פוגשים את הסטודנטים, לפי מספר מטלות שהם בודקים, לפי מספר בחינות שהם בודקים.

חגית מסר ירון: השכר הוא לפי תפוקות שמודדים בדיוק את התפוקות שהם מספקים.

חגית מסר ירון: צורת העסקה הזאת שנמשכת לאורך הרבה מאוד שנים, היא צורת העסקה שהיא עיקר הדבר שעמד על הפרק כאשר האוניברסיטה הפתוחה מצידה אמרה שצריך לשנות את זה ולהפוך את זה לצורת העסקה סבירה יותר.

מוחמד ברכה: אני מתנצל.

מוחמד ברכה: את יכולה לשרטט מה האוניברסיטה חושבת שצריך לשנות, עוד לפני שמדברים על משא ומתן ועל התדיינות.

חגית מסר ירון: כל מה שניסיתי להגיד, שבשיטה שהאוניברסיטה הפתוחה פועלת, היא קיימת כאמור משנות השבעים.

חגית מסר ירון: השיטה עובדת במובן שמספר הנרשמים ומספר הבוגרים עולה בצורה כמעט אקספונציאלי.

חגית מסר ירון: אנחנו רואים ברכה לעמלנו.

חגית מסר ירון: יש כאן מכתבים של בוגרים שמספרים כמה שהכלים הידע והמיומנויות שהוקנו להם באוניברסיטה הפתוחה אפשרו להם להצליח, תודות לשיטה הזאת.

חגית מסר ירון: כלומר, השיטה שאני לא יכולה לקחת עליה קרדיט - אני במוסד הזה פחות משמונה חודשים, לאורך שנים הוכיחה את עצמה.

חגית מסר ירון: זה הנתון המעניין, ששאלת עליו, כבוד היושב ראש, הנתון התקציבי.

חגית מסר ירון: אם אתה רואה את 7 האוניברסיטאות מלבד מכון ויצמן שהוא מתוקצב אחרת, באוניברסיטה העברית תקציב המדינה הוא 71% מהתקציב, בטכניון 74%, בחיפה 53% באוניברסיטה הפתוחה בתשס"ד 22% מהתקציב.

זבולון אורלב: חגית שאלתי ביחס למכללות.

חגית מסר ירון: יש לי נתון, טוב ששאלת.

חגית מסר ירון: אם אנחנו מסתכלים על תקצוב ות"ת לסטודנט, לפול טיים אקוויולנט של סטודנט, כאשר מחשבים סטודנט באוניברסיטה הפתוחה, אז זה בערך 6 קורסים שנתיים.

חגית מסר ירון: אנחנו רואים שסטודנט באוניברסיטה הפתוחה עולה קצת למעלה מ-4,000 שקלים לשנה, בעוד שסטונדט במכללות הכי זול מהם עולה בערך 15,000 בשנה.

חגית מסר ירון: כלומר, תיקצוב המדינה בסטודנטים באוניברסיטה הפתוחה, הוא קטן בהרבה מאשר בכל מוסד להשכלה גבוהה אחר הן באוניברסיטאות והן במכללות.

חגית מסר ירון: סיכום הביניים מטעמי הוא שהאוניברסיטה הפתוחה היא חלק ממערכת ההשכלה הגבוהה מישראל, היא מהווה איבר חשוב וייחודי במערכת הזאת.

חגית מסר ירון: זה הגוף היחיד שמאפשר לכל מי שרוצה ללא סינון להתנסות בהשכלה גבוהה, זה נושא מאוד חשוב.

חגית מסר ירון: האוניברסיטה הפתוחה מחוייבת לשמור על השליחות שניתנה לה על ידי ממשלת ישראל והמועצה להשכלה גבוהה.

חגית מסר ירון: כתבתי 3 נקודות, השליחות שלנו זה להעניק השכלה גבוהה איכותית לכל במגוון תחומי הידע, לשמור ולשפר את הגמישות לסטודנט בקצב הלימודים, במקום הלימודים, במשך הלימודים.

חגית מסר ירון: לשמור על תקציב מאוזן בתמיכה ממשלתית נמוכה.

חגית מסר ירון: אני רוצה להדגיש, שהאוניברסיטה הפתוחה לאורך כל שנותיה, שומרת על תקציב תפעולי מאוזן, בעוד שאני מניחה שאתם יודעים, דו"ח מבקר המדינה הראה שכל האוניברסיטאות האחרות לא מצליחות במשימה הזאת.

חגית מסר ירון: האוניברסיטה הפתוחה עושה את זה לאורך שנים.

זבולון אורלב: שכר הלימוד של הסטודנטים הוא כמו ביתר האוניברסיטאות?

חגית מסר ירון: הוא בדיוק כמו ביתר האוניברסיטאות.

חגית מסר ירון: צורת התחשיב היא אחרת, מי שגומר תואר באוניברסיטה הפתוחה, התשלום לתואר הוא כמו באוניברסיטאות האחרות.

חגית מסר ירון: מחלקים את זה ל-20 קורסים, הוא משלם פר קורס, אבל הסך הכל הוא זהה.

חגית מסר ירון: אני מדגישה שוב שהאוניברסיטה הפתוחה היא כפופה להנחיות ות"ת והמועצה להשכלה גבוהה, וגם לחוק יסודות התקציב.

חגית מסר ירון: לכן הזירה שבה אנחנו פועלים, זו הזירה הציבורית שבהחלט מגבילה אותנו.

חגית מסר ירון: שאלת כבוד חבר הכנסת, על העקרונות שלנו בניהול משא-ומתן.

חגית מסר ירון: הנהלת האוניברסיטה הפתוחה יצאה למשא ומתן עם נציגות המנחים ומרכזי הוראה מיום אחרי שנכנסתי לתפקיד, ללא תנאים מוקדמים, ונכונות לקבל כל פתרון שהתגבש ויעמוד בתנאים הבאים: הוגנות והגינות כלפי העובדים.

חגית מסר ירון: צורת העסקה של המנחים היא צורת העסקה שלא עומדת בתנאי הזה, לכן אמרנו שאנחנו פתוחים לשנות את זה.

חגית מסר ירון: 2.

חגית מסר ירון: מחוייבות לשימור היכולת לקיים את שליחות האוניברסיטה הפתוחה בהווה ובעתיד, אני מדברת על השליחות גם אקדמית וגם תקציבית.

חגית מסר ירון: 3.

חגית מסר ירון: מחוייבות לכל עובדי האוניברסיטה הפתוחה לתקציב מאוזן ולמינהל תקין.

חגית מסר ירון: כל הסכמות שיגיעו תחת 3 התנאים האלה יהיו מקובלים עלינו, ואמרנו את זה מהרגע הראשון.

חגית מסר ירון: נשאלת שאלת ההסכם הקיבוצי שעולה מעת לעת.

חגית מסר ירון: הנהלת האוניברסיטה הפתוחה מהרגע הראשון לא שללה את האפשרות להסכם קיבוצי, אמרנו נראה מה התנאים וזה יעמוד בכל התנאים.

חגית מסר ירון: אמרנו בואו נתקדם במשא ומתן על תנאי עבודה, ואם זה יגיע לכך, אז אין לנו בעיה עם זה.

חגית מסר ירון: אפילו לאחרונה בגלל הבקשות, חידדנו את האמירה שלנו, ואנחנו אומרים שעמדת האוניברסיטה הפתוחה ככלל המנחים יועסקו בתנאי העבודה הקבועים בהסכם הקיבוצי הארצי שנחתם עם ארגוני הסגל הזוטר באוניברסיטאות, עם ההתאמות הנדרשות עקב אופי העבודה הייחודי של האוניברסיטה הפתוחה, והנהלת האוניברסיטה הפתוחה תשקול את עיגון תנאי העסקה בהסכם קיבוצי לאחר שיוסכמו התנאים.

חגית מסר ירון: זאת אומרת, אנחנו אומרים כל הזמן בואו נדון לגופו של עניין על התנאים, ואחר נדבר.

מוחמד ברכה: למה לא לעשות את זה הפוך?

מוחמד ברכה: לקבוע שהעיקרון הוא הסכם קיבוצי ואחר כך לנהל את המשא ומתן.

חגית מסר ירון: כפי שאמרתי, יש לנו מחויבות גם לעובדים האחרים.

חגית מסר ירון: אנחנו צריכים להבטיח את העמידה בשלושת העקרונות שלנו כולל לא לפגוע בעובדים אחרים.

חגית מסר ירון: אנחנו אומרים נעשה את זה לפי העקרונות שאנחנו קבענו שאנחנו מאמינים שהם הוגנים והגונים.

חגית מסר ירון: כאמור האוניברסיטה הפתוחה הציעה גישור, כפי שאמר היושב ראש, הגישור התחיל השבוע בצורה מאוד אינטנסיבית.

חגית מסר ירון: הוחלט על לשבת פחות או יותר כל יום.

חגית מסר ירון: השופט זמיר מנהל את הנושא בצורה שאנחנו מאמינים שתביא לפתרון.

חגית מסר ירון: לצערנו בינתיים השביתה נמשכת.

חגית מסר ירון: השקף הזה הוא מאוד חשוב בעיניי, כי הנפגעים העיקריים בכל המהלך הזה, בכל 6 השבועות של השביתה אלה הסטודנטים.

חגית מסר ירון: אני רוצה לברך את אגודת הסטודנטים, יו"ר הסטודנטים שגיב בן חור יושב כאן.

חגית מסר ירון: אנחנו עובדים איתם בצורה רציפה וצמודה בשביל לנסות למנוע, או לצמצם את הפגיעה בסטודנטים.

חגית מסר ירון: אני רוצה לקבוע שיש פגיעה בסטודנטים, אי אפשר להתעלם ממנה, אבל אנחנו כמובן מנסים לצמצם אותה.

חגית מסר ירון: חשוב לי להדגיש, שבאוניברסיטה הפתוחה בגלל השיטה הייחודית שלה יש 2 ערוצים - יש 2 סוגים של סטודנטים.

חגית מסר ירון: יש סטודנטים שבעצם לומדים בעיקר מהחומר שנשלח אליהם לימוד עצמאי.

חגית מסר ירון: הסטודנטים האלה רוצים לעמוד בלוח הזמנים המקורי.

חגית מסר ירון: הם פחות תלויים בהנחייה, הם רוצים לעמוד בלוח הזמנים המקורי, גם אם יש שביתה.

חגית מסר ירון: הם רוצים לסיים את הסמסטר במועדו.

חגית מסר ירון: לקבוצה הזאת שלהערכתנו זה כשליש מכמות ההרשמות לקורסים.

חגית מסר ירון: אנחנו מציעים סידרה של הקלות טכניות כדי לאפשר להם להיבחן במועדים ולהמשיך בחיים שלהם, אם זה לתואר שני, אם זה לעבור לאוניברסיטה אחרת או כל דבר אחר.

חגית מסר ירון: הקבוצה האחרת, זה בערך שני שליש מההרשמות, מושבתים לחלוטין.

חגית מסר ירון: לגביהם הנזקים הם כבדים.

חגית מסר ירון: מאוד נשמח אם השביתה תסתיים.

חגית מסר ירון: לקבוצה השנייה נתאים פתרונות בתיאום עם אגודת הסטודנטים ברגע שהשביתה תסתיים, ואז נראה מהם לוחות הזמנים שאפשר להתייחס אליהם.

חגית מסר ירון: סמסטר הקיץ ששואלים עליו הרבה שאלות, יכול להתקיים או לא במתכונת כזו או אחרת, בהתאם למועד סיום השביתה.

חגית מסר ירון: שואלים אותנו הרבה שאלות לעניין תשלום שכר הלימוד.

חגית מסר ירון: כתבתי כאן שלעניין תשלום שכר הלימוד עבור הסמסטר המושבת, אנחנו נתנהג ככל האוניברסיטאות שעברו הרבה שביתות בעת האחרונה.

חגית מסר ירון: תשלומים ייחודיים כמו הנחייה מוגברת יוחזרו אם לא נצליח לספק את המוצר.

חגית מסר ירון: כלומר, אם לא נצליח לספק את מה שהסטודנטים שילמו עבורו, יינתנו הקלות כספיות למי שייאלץ לחזור לקורס, למקרים חריגים לענייני תשלום הקמנו ועדת חריגים, שתדון בהם לגופו של עניין.

חגית מסר ירון: תודה רבה.

זבולון אורלב: את יכולה לתת עוד כמה משפטים, איפה זה עומד נכון לרגע זה.

זבולון אורלב: לכאורה אם יש מגשר, ומגשר ברמה הגבוהה ביותר, אני חושב שמדינת ישראל יכולה להעמיד.

זבולון אורלב: מדוע עדיין יש שביתה?

חגית מסר ירון: אני חושבת שזו שאלה לצד השני, הם אלה שהכריזו את השביתה במהלך המשא ומתן.

חגית מסר ירון: אני אומרת שוב, אנחנו מבחינתנו מוכנים לעשות מחוות וג'סטות בשביל לאפשר את השביתה להיגמר.

חגית מסר ירון: יש לנו את הקווים האדומים שלנו שאנחנו כמובן עובדים במסגרת הזאת, כפי שציינתי.

חגית מסר ירון: המסגרת היא מסגרת שאנחנו אורגן במערכת ציבורית, ולכן אנחנו חייבים לעבוד מתוך ראייה גם רוחבית וגם אורכית, אבל כל מה שאפשר במסגרת הזאת בשביל להפסיק את השביתה, אנחנו נשמח לשתף פעולה עם זה.

זבולון אורלב: תודה רבה.

זבולון אורלב: לסדר הדיון נעשה כך.

זבולון אורלב: שני חברי הכנסת שמונו על ידי ועדת הכספים, חבר הכנסת מילר וחבר הכנסת דב חנין יאמרו הכל בקצרה.

זבולון אורלב: לאחר מכן נאפשר כמובן לעובדים לומר את דבריהם הסטודנטים.

זבולון אורלב: חברי הכנסת תמיד משתלבים, אז נשלב בין לבין תמיד חברי כנסת.

זבולון אורלב: בבקשה אלכס.

זבולון אורלב: אלכס הוא גם חבר ועדת כספים וגם חבר ועדת החינוך.

אלכס מילר: ויו"ר שדולת הסטודנטים.

אלכס מילר: כשאנחנו מדברים על 44-45 אלף סטודנטים שיושבים כבר במשך שישה שבועות בבית, אני חושב שמטרת אותה ועדת הכספים הראשונה שכינסנו היתה באמת להגיע למצב שהעובדים, המרצים, באוניברסיטה הפתוחה יקבלו את התנאים שמגיע להם.

אלכס מילר: אחרי תקופה מסויימת הוחלט ללכת על אותו מגשר שהיה אמור להסדיר את העניין הזה.

אלכס מילר: מה שאנחנו כן צריכים לדון היום, איך אותו משא-ומתן שאמור להיות בין הצדדים ממשיך להיות אינטנסיבי כמה שהוא יכול, והצדדים מגיעים לתוצאה, והסטודנטים חוזרים ללימודים, לזה רציתי להגיע היום.

אלכס מילר: כי אני חושב שהגענו כבר למצב שמיצינו את כל הישיבות בוועדת כספים ובוועדת חינוך.

אלכס מילר: חשוב שהסטודנטים יחזרו לספסל הלימודים.

אלכס מילר: כפי שאמרתי קודם, יש פה חברי כנסת שלא נכחו.

אלכס מילר: ניסינו להגיע לאיזושהי החתמה על הסכם בשני הצדדים כבר היום, לא יצא לפועל.

אלכס מילר: אני מקווה מאוד שתהיה פה הצעה לפחות היום להגיע עם אותם עורכי דין, עם אותם יועצים משפטיים שיישבו ויסכמו טיוטה שעל פיה הסטודנטים יחזרו לספסל הלימודים, והצדדים ימשיכו במשא ומתן אינטנסיבי.

זבולון אורלב: תודה רבה.

זבולון אורלב: אגב, אני מוכרח לומר, מי שבכל זאת יותר מפעם התנסה בסוגיה של סכסוכי עבודה וכדומה.

זבולון אורלב: לא בטוח תמיד שיועצים משפטיים, מבלי לפגוע בהם, מועילים להביא לסיום סכסוך.

זבולון אורלב: אני תמיד סיימתי סכסוכים, השתדלתי להוציא את היועצים המשפטיים החוצה, ואז פחות או יותר הגענו.

דב חנין: תודה רבה אדוני היושב ראש.

דב חנין: הדיון הזה במובנים רבים, הוא המשך של דיונים שנעשו בוועדת הכספים, וכשני דיונים, דיוני מליאה שנעשו בוועדת הכספים והרבה מאוד ישיבות ודיונים לא פורמליים שנעשו שם.

דב חנין: ברשותך אדוני היושב ראש, אני רוצה לנסות לעבוד קצת על התפר שבין שני הדיונים כי אנחנו לא ממש מתחילים מההתחלה, בכל זאת צריך קצת ליישר קו, כי כל העבודה שנעשתה בוועדת הכספים רלבנטית גם לדיון הזה.

דב חנין: קודם כל בוועדת הכספים היתה הסכמה רחבה שהאוניברסיטה הפתוחה היא מפעל מאוד חשוב.

דב חנין: זה מוסד חשוב, יש לו משמעות חברתית, משמעות אקדמית.

דב חנין: כמו שפרופסור חגית מסר ירון בצדק הדגישה, זה מוסד מאוד הגיוני מבחינה כלכלית.

דב חנין: מדינת ישראל עבור מעט מאוד כסף, מקבלת הרבה מאוד השכלה גבוהה, וזה דבר מצויין.

דב חנין: כולנו הסכמנו שחלק משמעותי ממה שהאוניברסיטה הפתוחה יכולה להציע, זה סגל מאוד טוב, שהוא חלק מאוד משמעותי מההצלחה של האוניברסיטה הפתוחה.

דב חנין: היו הערות בדיונים של ועדת הכספים, פרופ' חגית מסר ירון לצערי לא היית שם.

דב חנין: אבל אני שמח שאת כאן.

זבולון אורלב: היא מגיעה למקום הטבעי וזה ועדת החינוך.

דב חנין: גם ועדת הכספים.

דב חנין: פרופ' מסר ירון יודעת להעריך גם את ועדת הכספים, חבר הכנסת אורלב.

דב חנין: נאמר שם בדיונים האלה שדווקא מכיוון שהמערכת היא מאוד רציונלית מבחינה כלכלית - אנחנו לא צריכים להגיע למצב של אותו ניסוי מפורסם בסוס שעשו רציונליזציה של כמויות המזון שהוא אוכל עד שהוא מת.

דב חנין: זאת אומרת, יש גבול למידת הרציונליזציה שאפשר להגיע.

דב חנין: אני אומר לתועלת כל חברי הוועדה, חלק מחברי הוועדה השתתפו גם בדיונים שם.

דב חנין: היו הערות מאוד קשות שלא אחזור עליהם, לגבי תנאי העבודה של הסגל.

דב חנין: אני חושב שזו היתה תחושה כללית בדיוני ועדת הכספים, מקיר אל קיר, שכמו שהדברים נראים מבחינת תנאי העבודה של הסגל, זה לא יכול להימשך.

דב חנין: צריך לעשות שינוי גדול מאוד ויסודי בתנאי העבודה של הסגל, כדי להבטיח להם יציבות, כדי להבטיח להם ביטחון תעסוקתי.

דב חנין: אני אומר את הדברים, כי אנחנו צריכים את הדיון כדיון המשך.

דב חנין: לא להתחיל את הדברים מההתחלה, כאילו שלא נאמר שום דבר, והכנסת לא עבדה בתחום הזה.

דב חנין: היו שלושה נושאים שאני חושב שעליהם היתה הסכמה בוועדת הכספים, לפי תחושתי.

דב חנין: נקודה ראשונה – שתנאי העבודה הם בלתי נסבלים וצריך לתקן אותם.

דב חנין: נקודה שנייה – שטוב שיש התארגנות עובדים.

דב חנין: בירכנו על התארגנות העובדים, אנחנו חושבים שזה דבר יפה, דבר חשוב, העובדים מתארגנים כדי להגן על התנאים שלהם ועושים את זה בצורה מאורגנת ומסודרת.

דב חנין: אני חייב לומר שלפחות חלק גדול מחברי הוועדה, הבינו במהלך הדיונים של השביתה, שהשביתה שהתחילה היתה מוצדקת.

דב חנין: אמנם היה משא ומתן, המשא ומתן הזה התמשך המון המון זמן, לא הביא להתקדמות, ולכן כנראה לעובדים לא היתה ברירה אלא להגיע לשביתה.

דב חנין: מהנקודה הזאת, אדוני היושב ראש, אני רוצה בקצרה לתאר את הדברים כפי שהם מתרחשים מאז אותם דיונים של ועדת הכספים.

דב חנין: הוצג בפנינו נייר של הצעת נציגות סגל ההוראה באוניברסיטה הפתוחה, שלפי טעמי, נייר מאוד מרחיק לכת.

דב חנין: נציגות העובדים בעצם מוכנה ללכת למהלך של השהיית השביתה, זה מהלך דרמטי.

דב חנין: אגב, בוועדת הכספים אנחנו אפילו לא רצינו לקרוא להם לעשות את זה, כי אמרנו אנחנו כחברי כנסת לא רוצים לקרוא לעובדים להשהות שביתות.

זאב בילסקי: זה לא נכון.

זבולון אורלב: מותר גם להגיד דברים לא נכונים.

דב חנין: חבר הכנסת בילסקי, כיוון שאני מקפיד לדייק בדברים, זה נכון שיושב ראש ועדת הכספים בשלב מסוים רצה לפנות, אבל לאחר מכן הוא חזר בו במפורש, הדברים מופיעים בפרוטוקול הישיבה.

דב חנין: הוא אמר: "לאור עמדת האוניברסיטה הפתוחה, אני חוזר בי מעמדתי, ואני לא קורא לעובדים להשהות את השביתה שלהם, להיפך".

דב חנין: הנייר הזה שנמצא כרגע בפנינו, נייר מאוד מרחיק לכת מבחינת נציגות העובדים.

דב חנין: נציגות העובדים מוכנה להשהות את השביתה, דבר מאוד מרחיק לכת.

דב חנין: אני מסתכל על מה הם מבקשים, אני חייב לומר לכם, הם מבקשים את המינימום שבמינימום.

דב חנין: מה הם מבקשים?

דב חנין: הם מבקשים עיגון והסכם קיבוצי.

דב חנין: אמר נציג האוניברסיטה הפתוחה, אמנם בשפה קצת יותר חדה ממה שאת אמרת לנו הבוקר, פרופ' מסר ירון, שהאוניברסיטה הפתוחה מסכימה להסכם קיבוצי, לא מתנגדת להסכם.

חגית מסר ירון: מעולם לא נאמר דבר כזה.

דב חנין: מעולם לא נאמר, אני אומר את הדברים כפי ששמעתי.

דב חנין: אולי אני רק שמעתי אותם כך, אולי לא נאמרו כך.

זבולון אורלב: בכל מקרה היא המוסמכת.

דב חנין: שמעתי מנציג האוניברסיטה הפתוחה בדיונים – שוב הדברים מופיעים בפרוטוקול ועדת הכספים, אז אפשר לבדוק אותם - נכונות בהחלט ללכת למהלך של הסכם קיבוצי.

דב חנין: אני חושב שהסכם קיבוצי זו הגישה הנכונה להסדיר תנאי עבודה של עובדים במוסדות גדולים.

דב חנין: לכן זה דבר הגיוני ונכון.

דב חנין: שמעתי בתדהמה על הנימוקים של האוניברסיטה הפתוחה למה אי אפשר להגיע להסכם קיבוצי, בגלל שאתם יודעים כל סמסטר אי אפשר לדעת כמה תלמידים נרשמים וכו'.

דב חנין: הנימוקים האלה אולי יכולים לעבוד על מי שלא יודע מה זה הסכם קיבוצי ואיך הסכם קיבוצי עובד.

דב חנין: אבל בהסכם קיבוצי יש התניות, הרי יש תוכן להסכם הקיבוצי, ובתוך ההסכם הקיבוצי אפשר להגיד מה קורה כשאין נרשמים בסמסטר, זה חלק מהתוכן, מהגוף של ההסכם הקיבוצי.

דב חנין: זה לא צריך להיות איזשהו תנאי מקדים שאומר אין הסכם קיבוצי.

דב חנין: הנכונות פה להגיע להידברות מצד ארגון העובדים, היא מאוד מרחיקה לכת.

דב חנין: לכן אדוני היושב ראש, אני חושב שעל בסיס המסמך הזה, אנחנו צריכים לנסות לייצר הסכמה שתאפשר כן את המהלך הזה של השהיית השביתה.

דב חנין: מיצוי תהליך הגישור, אבל גם הנהלת האוניברסיטה הפתוחה צריכה לקבל ולהסכים לעשות איזשהו צעד.

דב חנין: אתם לא יכולים להישאר בדיוק באותו מקום שאתם הייתם בתחילת הדרך, ואפילו ללכת שני צעדים אחורה.

דב חנין: לפי טעמי, הייתם מוכנים להסכם קיבוצי, אם אתם כרגע לא מוכנים, זו הליכה אחורה.

דב חנין: נציגות העובדים הולכת קדימה, אתם הולכים אחורה.

זבולון אורלב: תודה רבה.

זבולון אורלב: נציגות העובדים, בבקשה.

שרון מלכי: אני נציגה בסגל הוראה באוניברסיטה הפתוחה שמאורגן בארגון כח לעובדים.

שרון מלכי: אני מנחה באוניברסיטה הפתוחה.

שרון מלכי: אני מנחה רק שלוש שנים בתחום של חברה, בנושא של חשיבה חברתית, משתדלת גם ליישם חלק מהתיאוריות.

שרון מלכי: אני מנחה כמו שאמרתי כשלוש שנים.

שרון מלכי: אני ארעית לנצח רק שלוש שנים.

שרון מלכי: לידי יושבת שרון קיטרון, היא יו"ר הארגון שלנו, היא ארעית לנצח כבר 15 שנה.

שרון מלכי: אנחנו החלטנו לפני שנתיים שהארעיות לנצח הזאת צריכה להיפסק.

שרון מלכי: שהמצב הזה של "אחרות", זה שמגדירים אותנו כאחרים, אני לא יודעת אם הצלחתם לראות במצגת של חגית, הגדירו אותנו כאחרים.

שרון מלכי: יש סגל בכיר, יש מרכזי הוראה ויש אותנו האחרים – אנחנו, סגל הוראה.

שרון מלכי: אנחנו מקבילים לסגל הזוטר באוניברסיטאות, סגל זוטר שנחתם איתו הסכם קיבוצי.

שרון מלכי: יושב איתנו היום דני שפרוך מארגון סגל הוראה באוניברסיטת תל-אביב שמלווה אותנו ותומך בנו.

שרון מלכי: אין ספק שהתרומה שלנו להצלחת האוניברסיטה הפתוחה, אותה קפיצה אקספוננטלית שחגית דיברה עליה במספר התלמידים, אנחנו מפתחות להצלחה שלה.

שרון מלכי: חגית עברה מהר על המכתבים של הסטודנטים, אבל אם נחזור עליהם, נראה שמדברים שם על המרצים שלהם.

שרון מלכי: אנחנו המרצים שלהם.

שרון מלכי: אנחנו הפנים של האוניברסיטה הפתוחה, בלעדנו, יכול להיות ששליש יכול לעבור את הבחינות, אני לא בטוחה.

שרון מלכי: הסטודנטים שלי הפסיקו ללמוד.

שרון מלכי: הסטודנטים שלי שאני באה אליהם לכיתה, אני המורה שלהם.

שרון מלכי: יכול להיות שיש ספרים מהספרים שאני מלמדת איתם מצויינים.

שרון מלכי: אבל לי יש תפקיד מפתח, והתפקיד הזה הוא לא אחר והוא לא ליד אחר, הוא תפקיד מהותי בהצלחה של האוניברסיטה הפתוחה.

שרון מלכי: את העניין הזה אנחנו מבקשים שהאוניברסיטה תכיר ותעגן בהסכם קיבוצי, את התנאים שלנו בדומה למקבילים שלנו בכל האוניברסיטאות האחרות.

זבולון אורלב: למה זה תקוע שרון, לכאורה יש מגשר אז מה הבעיה?

שרון מלכי: אנחנו לאורך כל הדרך אמרנו שמגשר הוא רק סוג נוסף של משא ומתן.

שרון מלכי: במשא ומתן שאנחנו מנהלים מול האוניברסיטה, למעלה מחצי שנה כבר, יש מחלוקות מהותיות.

שרון מלכי: המגשר אנחנו מקווים יעזור לנו לפתור חלק מהן.

שרון מלכי: אבל שוב, הפערים בחשיבה והסירוב של האוניברסיטה הפתוחה, כמו שעכשיו פרופ' מסר אמרה, "אנחנו לא אמרנו כן הסכם קיבוצי".

חגית מסר ירון: גם לא אמרנו לא.

שרון מלכי: אבל זה שבעה חודשים.

שרון מלכי: כבר שמונה סליחה.

שרון מלכי: שמונה חודשים אוניברסיטה בישראל לא מצליחה להגיע לתשובה, לנורמת העסקה שקיימת בכל האוניברסיטאות האחרות בישראל.

זבולון אורלב: אם הבנתי נכון, הכל אינטרפטציות שלי.

זבולון אורלב: זה לא מחייב את פרופ' מסר ירון.

זבולון אורלב: אני הבנתי שמה שהם אומרים, זה קודם כל בוא ניצוק את התוכן.

זבולון אורלב: אז נראה איך זה מסתדר במסגרת הסכם קיבוצי.

זבולון אורלב: אני מוכרח להגיד לך, עמדתי, אני מחייב הסכם קיבוצי.

זבולון אורלב: אני אומר בצורה גלויה.

זבולון אורלב: אני בא מתנועה וממפלגה שהיא יותר חברתית מכל מפלגות שהן אומרות שהן חברתיות, בין היתר יש לנו את הסתדרות הפועל המזרחי.

זבולון אורלב: אגב, אם כח לעובדים יאכזב אתכם, תמיד אפשר להגיע לאיגוד המקצועי והכל יהיה בסדר גמור.

זבולון אורלב: זה מבחינת דעותיי האישיות.

זבולון אורלב: אבל פה זה דמוקרטיה, ודמוקרטיה צריך שהתגבש רוב.

זבולון אורלב: לכן שאלתי, למה הויכוח הזה.

זבולון אורלב: הרי תמיד נצטרך להגיע לגשר הזה.

זבולון אורלב: מה זה משנה אם מגיעים לגשר הזה בהתחלה או מגיעים לגשר הזה בסוף?

שרון מלכי: אני רוצה אולי להפתיע לפחות חלק מחברי הוועדה, התוכן נמצא שם.

שרון מלכי: התוכן נמצא בהסכם הסגל הזוטר שנחתם באוניברסיטאות.

שרון מלכי: הוא צריך לעבור מספר שינויים קלים בגלל האופי הייחודי של האוניברסיטה הפתוחה עליהם אנחנו גם דיברנו.

שרון מלכי: הפעם האחרונה שהאוניברסיטה הפתוחה הציעה לנו משהו כזה, זה היה כאשר היא הטיבה את תנאיהם של 20% מסגל ההוראה, ורצתה להרע את התנאים של 80% מהיתר.

שרון מלכי: אנחנו אומרים המצב לא בסדר, בוא נשפר את התנאים של כולם.

זבולון אורלב: לא הבנתי, את אומרת שהתוכן די מוסכם בחוזים שקיימים היום.

מוחמד ברכה: הם הסגל הזוטר באוניברסיטאות.

שרון מלכי: הסגל הזוטר באוניברסיטאות, עשו הסכם מצויין.

שרון מלכי: אנחנו רוצים לקחת אותו עם כמה שינויים קלים.

זבולון אורלב: מה שאני הבנתי, שהם אומרים בוא נראה את המסגרת של הסגל הזוטר כמסגרת נכונה ונעשה את ההתאמות שמתאימות - - -

מוחמד ברכה: זה מה שאמרה בדיוק.

שרון מלכי: זה בדיוק מה שאני אומרת.

שרון מלכי: וזה התוכן שנמצא מולנו.

זבולון אורלב: אני מקריא שוב.

זבולון אורלב: הסכם קיבוצי - "עמדת האוניברסיטה היא כי כלל המנחים יועסקו בתנאי עבודה קבועים בהסכם הקיבוצי הארצי שנחתם עם ארגוני הסגל הזוטר באוניברסיטאות, עם ההתאמות הנדרשות עקב אופי העבודה הייחודי של האוניברסיטה הפתוחה.

זבולון אורלב: הנהלת האוניברסיטה הפתוחה תשקול את עיגון תנאי העסקה" בהסכם קיבוצי לאחר שיסכמו התנאים".

זבולון אורלב: אגב, היועצים המשפטיים נתנו להם את העצה, "לא תשקול בחיוב".

זבולון אורלב: אני מכיר את הטקטיקות האלה.

חגית מסר ירון: אני מוכנה להוסיף את המלה "בחיוב".

זבולון אורלב: אני כבר מכיר את הדבר הזה.

זבולון אורלב: שלא תהיינה אי הבנות.

זבולון אורלב: לדעתי יש קונסנסוס רחב מאוד בכנסת.

זבולון אורלב: חוצה מפלגות, חוצה דעות פוליטיות שזכותם של העובדים להתארגן.

זבולון אורלב: יש זכות להתארגן ויש זכות להסכמים קיבוציים.

זבולון אורלב: זו זכות בסיסית.

זבולון אורלב: אולי עוד כמה ניאו-ליברליים מאוד מיוחדים שמתנגדים לדבר הזה.

זבולון אורלב: את צריכה להבין עכשיו הנוסחאות זה הכל טקטיקה, מספיק כבר התעייפתם, לא.

זבולון אורלב: האוניברסיטה התעייפה אתם התעייפתם, בואו תזרמו קדימה.

זבולון אורלב: למה לעבור את הגשר הזה עכשיו.

שרון מלכי: אנחנו 7 חודשים מנסים לעבור את הגשר הזה.

זבולון אורלב: לא, את לא עונה לי.

זבולון אורלב: למה אי אפשר לעסוק קודם כל בתוכן ואחר כך לעסוק בהסכם הקיבוצי.

זבולון אורלב: את רוצה קודם בהסכם הקיבוצי ואחר כך בתוכן?

שרון מלכי: אנחנו חושבים שהדברים קשורים אחד בשני.

שרון מלכי: במהלך המשא ומתן אנחנו התחלנו לעבור על תחולת ההסכם הקיבוצי לפי הסגל הזוטר, וראינו שקשה מאוד מאוד לנתק את התוכן מהמסגרת הקיבוצית.

שרון מלכי: אנחנו חושבים שצריך להתחיל לחשוב על זה ביחד, וכדאי לחשוב על זה ביחד.

שרון מלכי: אם כולם רואים את זה בחיוב, ואם זה נמצא בכל האוניברסיטאות האחרות, וכולן מצליחות לעשות את זה, אנחנו רוצים שגם האוניברסיטה הפתוחה תגיד כן, רק תגיד כן.

זבולון אורלב: כמי שמאמין מאוד בהסכם קיבוצי, לא שכנעת אותי.

זבולון אורלב: אני מאוד משוכנע בהסכם קיבוצי ואני אלחם בשביל הסכם קיבוצי, אבל לא שכנעת אותי.

זבולון אורלב: אני לא מבין את הטקטיקה הזאת.

זבולון אורלב: יכול להיות שיש טקטיקאים מיוחדים כאלה.

זבולון אורלב: אני לא אומר שהם צודקים, שלא תהיינה אי הבנות, לא ברור לי.

זבולון אורלב: עשיתי כמה הסכמים בחיים שלי.

זבולון אורלב: ד"ר ענת מאור, בבקשה.

509: ברכות ליושב-ראש, ולכל חברי הכנסת המרובים שהגיעו, ולנשיאת האוניברסיטה פרופ' חגית מסר ירון.

509: אנחנו מאוד שמחים.

509: וכן גם ליושב ראש, הוועדה המכובדת, זה באמת מצויין.

זבולון אורלב: 13 חברי כנסת הגיעו.

509: זה ממש נוכחות, אנחנו מאוד מודים.

דב חנין: יש נשים בכנסת, חברת הכנסת מאור, למרבית הצער הן כרגע לא כאן.

חיים אמסלם: יש דיון בוועדה למעמד האשה, כולן שם.

יעקב כץ: אני אפילו בוגר האוניברסיטה הפתוחה.

יעקב כץ: "נער הייתי וגם בגרתי".

יעקב כץ: ...

509: אדוני היושב ראש, אתה שאלת את השאלה הנכונה מאוד.

509: אני רוצה לחדד.

509: להערכתי, נשארו 2 נקודות במחלוקת ואני באמת מאמינה ומקווה שגם אנחנו וההנהלה, וגם חברי הכנסת המכובדים והוועדה הזאת יצליחו להסדיר את זה.

509: זה חג מתן תורה, חג ביכורים, שנצליח להביא בשורה.

509: 2 נקודות.

509: האחת הנושא של מה קודם למה, הסכם הקיבוצי או הסדרת המחלוקות.

509: השאלה השנייה, הנושא של אי פגיעה בתנאים קיימים של רכזים.

509: יצאנו לשביתה על רעיון ההסכם הקיבוצי.

509: נשיאת האוניברסיטה חגית, את יודעת שאנחנו מאוד מעריכים ואמרנו את זה כל הזמן.

509: כשאדם אומר אני לא שולל, הוא לא אומר אני מסכים.

509: הרי כשהולכים לחופה, אז כמה פעמים חתן יכול להגיד אני לא שולל ולא שולל.

509: צריך פעם אחת להגיד מסכים אני, רוצה אני.

509: הרי זה לא עניין של תקציב, 3 העקרונות שנשיאת האוניברסיטה הציגה שאין תנאים להסכם, ואנחנו מקבלים אותם שתהיה הוגנות והגינות, שנעמוד בשליחות האו"פ.

509: שיהיה תקציב מאוזן ומינהל תקין, הסכם קיבוצי לא בסתירה להם.

509: מי שדוחה את זה, אנחנו בהחלט חששנו, על זה יצאנו לשביתה.

509: 3 ימים לפני השביתה כאשר היה כנס מרצים גדול, פרט ל-5 הצביעו בעד.

509: כי לא נוצרה תשתית של אמון שאחר כך יהיה הסכם קיבוצי.

509: אגב, אני חושבת שהאוניברסיטה הלכה קדימה, ואני מאוד מברכת על כך.

זבולון אורלב: איזה משקל אתם נותנים לכנסת בסכסוך הזה?

זבולון אורלב: אם באה הכנסת ואומרת תדעו, שיש רוב מאסיבי שהוא תומך מאוד, בלי קשר לאוניברסיטה הפתוחה, אני אומר בכל מקום ובעל עת.

זבולון אורלב: את יודעת שיש תהום פוליטי בין דב חנין לביני.

זבולון אורלב: אין מלה יותר עמוקה מתהום ביני לבין מוחמד ברכה.

מוחמד ברכה: זו אותה תהום.

זבולון אורלב: אבל אנחנו מחזיקים ומשלבים ידיים משני צידי הקשת כדי להגן על זכויות של עובדים.

זבולון אורלב: אז אני שואל אותך, אם ידוע וברור לגמרי שהנושא הזה של הסכם קיבוצי מבחינתנו הוא טריוויאלי.

זבולון אורלב: במשאים ומתנים יש טקטיקות שונות.

509: אולי דווקא להפוך את היוצרות, הרי על זה יצאנו לשביתה.

509: אנחנו יודעים שכאשר כל צד מתבצר, ההנהלה התבצרה, אנחנו התבצרנו, הרי רק שיש מגשר זאת לא עילה להפסיק שביתה.

זבולון אורלב: הם אומרים בסיום התנאים אנחנו נשקול בחיוב את הדבר הזה.

זבולון אורלב: וועדת החינוך, אני מניח שיהיה פה רוב גדול, יאמר לכם, עמדת ועדת החינוך והתרבות היא שצריך להיות הסכם קיבוצי כאשר עובדים רוצים להתארגן.

509: אם כן, מדוע שהועדה לא תפנה להנהלת האוניברסיטה?

509: חברי הכנסת, פנייתנו אליכם בסוגייה הזאת.

זבולון אורלב: ענת מאור, לו לא היה מגשר, יכול להיות.

זבולון אורלב: יכול להיות שעכשיו היינו נכנסים לחדר הצדדי, עושים הפסקה, לוקחים את כולכם, מושכים לכם בשערות, מקפלים לכם את הידיים מאחורי המרפקים, מביאים את היועצים המשפטיים, יכול להיות.

זבולון אורלב: כרגע יש הסכמה על מגשר, ואני מברך על זה.

זבולון אורלב: אני חושב שזה דבר ראוי ונכון.

זבולון אורלב: אנחנו לא רוצים לבוא במקום המגשר.

זבולון אורלב: המגשר לא יגיד מייד בהתחלה, הרי זה חלק מהגישור.

זבולון אורלב: אם יש דבר שהוא מעכב את השהיית השביתה, יכול להיות שרשת הביטחון שאתם מבקשים היא באמצעותנו, שאנחנו אומרים לכם, רבותיי, אנחנו לכם כחומה ומגן יהיה הסכם קיבוצי.

זבולון אורלב: אנחנו נעשה כל דבר שיהיה הסכם קיבוצי.

זבולון אורלב: אז הם מנהלים משא ומתן, במשא ומתן לא צריכים להגיד הכל בהתחלה, זה משא ומתן, כשמו כן הוא.

זבולון אורלב: אני לא יכול לחייב את אחד הצדדים, כמו שאני לא אומר לכם תוותרו על משהו, אני לא אומר להם תוותרו על משהו.

זבולון אורלב: אל תוותרו כרגע על שום דבר.

זבולון אורלב: תמשיכו, תתגשרו וכו'.

זבולון אורלב: בינתיים יש סטודנטים.

זבולון אורלב: הבעיה שלכם, יצאתם לשביתה, אז קודם כל יש מגשר.

זבולון אורלב: קודם כל יש את ה"לשקול בחיוב".

זבולון אורלב: דבר שלישי, הכנסת אומרת את דברה בסוגיה של הסכם קיבוצי, אז מה הבעיה?

שרון מלכי: כל התנאים האלה התקיימו כבר חודשים רבים.

שרון מלכי: אנחנו נמצאים במשא ומתן.

שרון מלכי: שבעה חודשים - - -

זבולון אורלב: אני רוצה רק לומר, אני ביקשתי את סיכום הדיון בוועדת הכספים.

זבולון אורלב: ועדת הכספים לא החליטה בסוגיית ההסכם הקיבוצי כל עוד שהאנשים התבטאו, היא לא החליטה.

זבולון אורלב: אני חושב שטוב שעשתה שהיא לא החליטה בזמנו כדי למנות מגשר.

זבולון אורלב: אנחנו לא מבקשים לא מהנהלה ולא מכם לוותר, ואנחנו לא מגשרים, אל תוותרו על שום טענה מטענותיכם.

זבולון אורלב: אבל גם לנו מותר לומר כמה אמריות.

זבולון אורלב: אנחנו יכולים לומר איזושהי אמירה, מאחר ויש לך קצת נסיון פרלמנטרי, וגם להם, את מלמדת חברה.

זבולון אורלב: כשוועדת חינוך ותרבות יוצאת באמירה מסוימת, אני לא רוצה לומר יותר יש לזה את המשקל הציבורי שלו.

זבולון אורלב: אני אישית מאמין שזה ייגמר בהסכם קיבוצי, אין לי שום ספק בדבר הזה.

זבולון אורלב: אין לי שום ספק, זה לא יכול להיגמר אחרת היום במדינת ישראל במציאות החברתית.

זבולון אורלב: יודעים את סופו, אלא הכל יוקרתי.

מוחמד ברכה: זה לא יוקרתי.

מוחמד ברכה: זה לא טכני הסכם קיבוצי.

509: הפנייה שלנו אם כן אליך לאור הדברים שאמרת, ואליכם.

509: ביקשנו מהמגשר שיכריז קודם בהסכמה – אבל דווקא כמגשר הוא אמר שהוא לא יכול, כי הוא צריך תהליך גישור של שלושה חודשים.

509: לכן דווקא זה המשקל שלכם.

509: התשובה אליכם היא כזאת.

509: קודם כל החלטת תמיכה וגב שלכם בהסכם קיבוצי חשובה ביותר.

509: שנית, בכל זאת פנייתנו אליכם ולנשיאת האוניברסיטה.

509: פרופ' חגית מסר ירון, זה אליך.

509: אני חושבת שאם הבשורה שהתמיכה בהסכם קיבוצי, פוזיטיבית, אפשר אחר כך להגיד ההסדרים יהיו.

509: אגב, הלכנו פה לפשרה, אנחנו אומרים רק לעבודת ההנחייה לא לעבודת המרכזים כי האוניברסיטה הסבירו לנו את הקשיים.

509: אני חושבת שהפנייה הזאת שלכם ושלנו אל הנשיאה, ושזו תהיה התוצר של הישיבה, תהיה ברוכה יותר.

חיים אמסלם: אם תהיה אמירה כזאת, אתם תסכימו להפסיק את השביתה?

509: אמירה של הנהלת האוניברסיטה?

509: אמירה שלנו שתהיה גם אמירה של ההנהלה.

מוחמד ברכה: ההנהלה צריכה לומר.

זבולון אורלב: חבר הכנסת אמסלם, אנחנו לא באים להחליף את המגשר, יש משא ומתן.

זבולון אורלב: וכמי שבעד הסכמים קיבוציים, אני בעד משאים ומתנים בין עובדים למעסיקים.

זבולון אורלב: אני לא חושב שהמחוקק צריך לנהל משא ומתן אלא לגשר.

זבולון אורלב: אז יש מגשר.

זבולון אורלב: אנחנו כרגע רוצים לראות מה העיכוב כרגע כדי לנסות - - -

חיים אמסלם: השאלה אם יש משא ומתן או רק משא?

זבולון אורלב: איפה העיכובים?

נחמן שי: תודה רבה אדוני היושב ראש.

נחמן שי: אני חושב שרוצים להקדים פה עגלה לסוסים, ולהשיג הישג.

נחמן שי: נדמה לי שקודם כל המשא ומתן הוא על תנאי העבודה, כך אני הבנתי.

נחמן שי: אם המשא ומתן על תנאי העבודה, אז אפשר לסיים.

נחמן שי: עניין ההסכם הקיבוצי הוא מבורך, אני לא חושב שבחדר הזה מישהו מתנגד שהעובדים יהיו מאורגנים, ושתהיה להם אפשרות לדבר וכן הלאה.

נחמן שי: בכל תנועות הנוער שגדלנו בהם, הדבר הזה נכון ורצוי.

נחמן שי: אבל לא הייתי מעמיד אותו עכשיו בראש העניין, מה גם שאם אני קורא בעיון את מה שכותבת האוניברסיטה הפתוחה, אז יש נכונות לאמץ את ההסכם הקיבוצי, הוא מופיע פה שחור על גבי לבן.

נחמן שי: אמרת לי קודם היושב-ראש שהמרחק הוא קטן מאוד, אני חושב שהוא עוד יותר קטן ממה שאנחנו חושבים.

נחמן שי: כל הכנסת המכובדת יושבת פה מכל הסיעות כבר פעם שלישית.

נחמן שי: אני חושב שזה אומר משהו.

נחמן שי: זה אומר משהו שהרצון הקולקטיבי שלנו הוא לראות אתכם יושבים ומסיימים את השביתה, כי 45,000 סטודנטים באוניברסיטה הכי גדולה בישראל משלמים את המחיר שלה, הם בטח לא צריכים לסבול מכך.

נחמן שי: אני לא רוצה להיכנס לפרטים, כי אנחנו מהר מאוד שוקעים בהם.

נחמן שי: יש מגשר, תנו לו אור ירוק, תסכמו ביניכם לאורך הדברים האלה, שלאחר שיושג ההסדר האוניברסיטה תתמוך בכם בהסכם הקיבוצי.

נחמן שי: לא תתמוך בכם בהסכם הקיבוצי, תביאו לשולחן הזה, אני מבטיח שהוועדה הזאת תדע לקרוא את האוניברסיטה הפתוחה לסדר ומעבר לזה.

נחמן שי: אנחנו תומכים בהסכם קיבוצי, צאו לדרך, שבו עם ההנהלה ותסיימו את זה.

נחמן שי: זה בר הישג.

נחמן שי: תעשו את זה.

נחמן שי: תודה.

שגיב בן חור: אחת הסיבות שאני יושב פה כיושב-ראש אגודת הסטודנטים, זה בגלל חבר הכנסת היו"ר זבולון אורלב.

שגיב בן חור: לפני שנה וחצי בפגרת קיץ קיימו דיון במאבק שלנו על הקמת אגודת הסטודנטים.

שגיב בן חור: אני חושב שאפשר ללמוד הרבה מהמאבק שלנו בעניין הזה.

שגיב בן חור: אני חייב לומר כמה דברים.

שגיב בן חור: אחת הסיבות לפריחה של האוניברסיטה הפתוחה משנות התשעים זה בגלל נושא ההנחייה.

שגיב בן חור: נושא ההנחייה הוא עמוד תווך מרכזי באוניברסיטה הפתוחה.

שגיב בן חור: בלי ההנחייה לא היינו מגיעים להיות האוניברסיטה הגדולה בישראל, ועל זה אין עוררין, בעניין הזה אני מחזק אותכם.

שגיב בן חור: חושב שמה שמתנהל בחודש וחצי האחרונים, זאת התנהלות הזויה של שני הצדדים.

שגיב בן חור: אתם צריכים להבין שאתם גם דמויות חינוכיות, לא רק דמויות אקדמאיות, מצד הסטודנטים, שני הצדדים.

שגיב בן חור: בהתנהלות, בהתפתחויות, מזה שבכלל לפרקים ארוכים מאוד לא מתקיים משא ומתן.

שגיב בן חור: מדובר באנשי אקדמיה, בוגרים ושקולים ואחראים, לא דנים אחד עם השני, מתנים תנאים שלנו לא ברורים.

שגיב בן חור: אנחנו ניסינו עד היום, מצד אחד הבענו הזדהות עמוקה עם המאבק שלכם.

שגיב בן חור: מצד שני, השתדלנו לא לנקוט עמדה לצד אחד הצדדים.

שגיב בן חור: ביום חמישי הוצאנו מכתב אולטימטום לשני הצדדים, שאם אנחנו נחוש שאחד הצדדים הוא הצד שגורם לתקיעת המשא ומתן, אנחנו נחריף את הצעדים שלנו.

שגיב בן חור: אני מודיע חד-משמעית, אחרי שבועות.

שגיב בן חור: אני לא אומר לאיזה צד כרגע.

שגיב בן חור: אחרי שבועות אנחנו נצא בצעדים מאוד חריפים, תקחו את זה בחשבון.

שגיב בן חור: הריקושטים שאני מקבל, אני לא יודע למה החיוכים האלה.

שגיב בן חור: אבל אותי זה לא מצחיק.

שגיב בן חור: כשאני מקבל סטודנטיות בהריון, שאמורות ללדת בחודש אוגוסט, ולהן דחיית סמסטר לא תעזור, או השלמת מפגשי הנחייה לא תעזור.

שגיב בן חור: או סטודנטים שעוברים דירה באוגוסט, או סטודנטים שאמורים להתחיל מבחני הסמכה לראיית חשבון, או לעבור לתואר שני באוקטובר באוניברסיטה אחרת, להם זה לא יעזור הפתרונות האלה.

שגיב בן חור: אני יכול להגיד לכם מעבר לזה עוד משהו.

שגיב בן חור: בסופו של דבר אתם רבים ולא יישארו סטודנטים.

שגיב בן חור: הסטודנטים יעברו למכללות ואוניברסיטאות אחרות.

שגיב בן חור: אז יהיה הסכם טוב, יהיו תנאי העסקה טובים, אבל לא תהיה עבודה.

שגיב בן חור: כבר בסמסטר קיץ במקום 15,000 סטודנטים, נרשמו רק 5,000 סטודנטים.

שגיב בן חור: 10,000 פחות בסמסטר קיץ הקרוב, שלכם זה אומר ירידה דרמטית בעבודה.

שגיב בן חור: אגיד משהו שנמנעתי מלהגיד אותו עד היום.

שגיב בן חור: אני חושב שהדרישה להסכם קיבוצי היא דרישה אלמנטרית ולגיטימית, וזה נהוג בכל השכלה גבוהה.

שגיב בן חור: לא אמרתי את זה, עכשיו אני אומר את זה, הכנסת אומרת את זה.

שגיב בן חור: אני חושב שיש הליך של גישור, והליך הגישור צריך לדבר על הכל, על מסגרת ההסכם ועל תוכן ההסכם.

שגיב בן חור: תנו צ'אנס לגישור הזה, תפסיקו את השביתה שפוגעת בכולנו, גם באוניברסיטה, גם בסטודנטים וגם בכם.

שגיב בן חור: אני מודיע לכם חד-משמעית, אם עד היום ישבנו על הגדר, אם הגישור יתפוצץ בגלל הסיפור הזה, אנחנו נשקול לעמוד לצידכם.

שגיב בן חור: אבל תנו צ'אנס לדבר הזה.

שגיב בן חור: יושבים פה כלי התקשורת, אין לי בעיה שיצטטו אותי עם המשפט שאמרתי.

שגיב בן חור: הדרישה הזאת נראית לי אלמנטרית ולגיטימית.

שגיב בן חור: אבל הנושא הזה צריך להתברר במסגרת המשא ומתן, ולא להיות תנאי מקדים למשא ומתן.

שגיב בן חור: כי היום היינו במצב שבכלל לא מתנהל משא ומתן, כי יש תנאים מקדימים למשא ומתן.

זבולון אורלב: תודה רבה.

זאב בילסקי: תודה אדוני היושב ראש.

זאב בילסקי: למען הגילוי הנאות, יש לי עניין ויש עניין רב מאוד באוניברסיטה הפתוחה.

זאב בילסקי: אני עשיתי מאמצים על אנושיים במשך שנים כדי להביא את האוניברסיטה הפתוחה לרעננה.

זאב בילסקי: בתור שכזה יש לי אני חושב זכות להיות פה בעל מעמד כדי להגיד לכולכם שאתם לא מביאים שום כבוד, לא לעיר רעננה, לא לאוניברסיטה הפתוחה ולא לי שעשיתי - אני לא זוכר עוד פרוייקט כזה ברעננה, כמו זה כדי להביא את האוניברסיטה הפתוחה ברעננה.

זאב בילסקי: כי מה שמייצג את האוניברסיטה הפתוחה, הסטודנטים שלומדים באוניברסיטה הפתוחה, הם אלה שעמדו לנגד עינינו, חבריי למועצת העיר ואנוכי, כאשר עשינו כל מאמץ, הקצאת קרקע, כל מה שאפשר כדי שהאוניברסיטה הפתוחה תעבור לרעננה, וזה היה מאבק, זה לא היה פשוט.

זאב בילסקי: אני מאז מכיר את כל נשיאי האוניברסיטה הפתוחה מהראשון עד האחרונה שיושבת פה.

זאב בילסקי: אני מכיר את ההנהלה של האוניברסיטה, וגם בתוקף תפקידיי הציבוריים, גם מכיר התנהלות של מוסדות להשכלה גבוהה אחרים במדינת ישראל שזה לא המקום לנקוב בשמותיהם, אבל התוצאות של ההתנהלות שלהם, אתם ודאי יודעים, מכירים אותם.

זאב בילסקי: אני רוצה דווקא להתחיל מדבריו של שגיא שנגעו לי מאוד ללב.

זאב בילסקי: הייתי בכל הישיבות של ועדת הכספים הזמנית שהייתי חבר בה, ראיתי, שמעתי, יש לי מספיק הערכה לחבר הכנסת חנין, כדי לא להתווכח איתו על מה אמר בהתחלה, מה אמר בסוף.

זאב בילסקי: אבל הפתרון מונח על השולחן, לכן אני חושב, כלומר סברתי לתומי שברגע שהסכמתם על מגשר, שיושב ראש הוועדה הגדיר אותו - קשה למצוא במדינת ישראל אדם בעל שיעור קומה יותר גבוה מהמגשר שהסכים לשבת יום יום יחד איתכם כדי לפתור את העניין הזה.

זאב בילסקי: לאחר שנשיאת האוניברסיטה מצהירה פה בוועדת החינוך של הכנסת, כותבת את זה, שהיא כעיקרון מוכנה להסכם קיבוצי.

מוחמד ברכה: היא לא אמרה.

שרון מלכי: - - -

מוחמד ברכה: תשאל מול כולם עכשיו.

זאב בילסקי: ענת מאור עכשיו שמה מסמך פה אצל היושב ראש.

זאב בילסקי: היושב ראש שם את כל משקלו גם האישי וגם כיושב ראש הוועדה, וגם אחד מאנשי החינוך הכי ותיקים והכי מוצלחים במדינת ישראל אי פעם.

מוחמד ברכה: חבר הכנסת בילסקי, אפשר לעשות משהו פשוט.

זאב בילסקי: אני יודע מה אתה רוצה, אני לא שם.

מוחמד ברכה: אתה לא יודע מה אני הולך להגיד.

מוחמד ברכה: אם זאת ההודעה של נשיאת האוניברסיטה, אני מציע שוועדת החינוך תסתפק בלרשום לפניה את הודעת נשיאת האוניברסיטה ולדרוש מהסגל להפסיק את השביתה.

זאב בילסקי: האמת היא שכמעט ידעתי.

מוחמד ברכה: אל תייחס לעצמך סגולות.

זבולון אורלב: אתה בעד זה שאנחנו ניכנס לתכנים של משא ומתן.

זבולון אורלב: אתה מבקש פה דבר שאתה ואני צריכים להתנגד לו.

מוחמד ברכה: מייד תשמע.

מוחמד ברכה: זה משהו פולמוסי עם חבר הכנסת תשמע באופן מלא.

זאב בילסקי: מה שאני מציע, אני באמת פונה אליכם בתור אדם - הסברתי לכם מה היחס שלי.

זאב בילסקי: כל פעם שאני נוסע ואני רואה ואני מסתכל, השכנים שרבתי איתם, תביאו כבוד ותקבלו החלטה.

זאב בילסקי: כאשר התנאים מסביבכם הם כאלה שאני לא רואה שום אפשרות אחרת מאשר שסיום הסכסוך הזה כבר מונח לפתחנו, בצורה כזאת.

זאב בילסקי: הלא גם צריך לחשוב ענת מאור, שיש גם יום אחרי.

זאב בילסקי: הלא סך הכל את מכירה את נשיאת האוניברסיטה.

זאב בילסקי: אני חושב שאת מוקירה ומעריכה את פועלה.

זאב בילסקי: את יודעת בדיוק מי עומד מאחורי האוניברסיטה הפתוחה.

זאב בילסקי: כשאני שומע שיש כבר הצבעה ברגליים של אנשים שנקעה נפשם ממה שקורה פה, ולא חושב מי צודק שרון.

זאב בילסקי: לפעמים בחיים אתה יכול להיות צודק, אבל יש קרוב ל-500 אנשים, כל שנה שהם - - -

שרון מלכי: השאלה מי אחראי לזה.

זבולון אורלב: כולנו אחראים לזה.

זאב בילסקי: עוד לא ראיתי יושב-ראש של ועדה כלשהי בכנסת שלוקח על עצמו כל כך הרבה מחוייבות כמו שלוקח היושב ראש הזה.

זאב בילסקי: ולכן אני באמת פונה אליכם, ואני מבקש מכם.

שרון מלכי: לנו ולהנהלה.

זאב בילסקי: לנו ולהנהלה, אני מבקש מכם, תכבדו את המאמץ של חברי הכנסת המכובדים שעשו את ההצהרה של היו"ר, ונצא מפה לדרך חדשה.

זאב בילסקי: נפשיל שרוולים כולנו, ונביא את כל 10 אלפים הסטודנטים שהיו צריכים להירשם ואני לא יודע איפה הם.

זאב בילסקי: לחלק מהם יהיה מאוחר מדי וחבל.

זאב בילסקי: אני פונה ואני מבקש ערב חג השבועות לעשות מעשה פה.

זבולון אורלב: יש לפניי 2 מסמכים.

זבולון אורלב: אחד שהציעה נציגות סגל ההוראה, ואחת שאומרים לי שזו טיוטה של ההנהלה.

אלכס מילר: זה המסמך השני שהאוניברסיטה היתה מוכנה לחתום עבורו.

זבולון אורלב: יש ויכוח שבעיניי הוא נראה ויכוח לא נכון, שבגללו ממשיכה שביתה.

זבולון אורלב: שהצהרה המשותפת הזאת לא תהיה רק של העובדים וההנהלה.

זבולון אורלב: שההצהרה המשותפת יחתמו עליה שלושה גורמים.

זבולון אורלב: הגורם השלישי זה ועדת החינוך והתרבות.

זבולון אורלב: כאן תיכנס פיסקה שלנו.

זבולון אורלב: כל אחד אומר את האמת שלו, וכולם יחתמו על זה.

זבולון אורלב: אנחנו גם אומרים את זה, אנחנו לא צריכים את האישור שלכם.

זבולון אורלב: שעמדתה של ועדת החינוך והתרבות שחייב להיחתם הסכם קיבוצי, זאת הצהרה משותפת.

זבולון אורלב: ההנהלה יודעת, אנחנו לא משנים לאף אחד את עמדותיו.

זבולון אורלב: כל אחד יישאר בעמדותיו.

זבולון אורלב: תלכו לגישור, אתם אומרים את שלכם, הם אומרים את שלהם, ואנחנו אומרים את שלנו, זאת ההצהרה המשותפת.

זבולון אורלב: אני מניח שגם המגשר, וגם כולם, כשרואים כזאת הצהרה, כל אחד מבין.

זבולון אורלב: אגב, אני מוכרח להגיד, אני מאוד בעד, אני אלחם בעד הסכם כזה, אני מבין למה בתהליך משא ומתן כל צד אומר את מה שהוא אומר כי נער הייתי וגם בגרתי קצת.

זבולון אורלב: תחשבו על ההצעה.

מוחמד ברכה: אני חושב שהשופט זמיר לא יראה בעין יפה אם אנחנו נוכל לתרום, ואני חושב שהיושב-ראש מוביל את הדברים למקום נכון.

מוחמד ברכה: אני מקווה שועדת החינוך תוכל לתרום להפסקת השביתה, והיענות לדרישות העובדים ולשגשוגה של האוניברסיטה על-פי שלושת העקרונות שקבעה הנשיא בסקירתה.

מוחמד ברכה: אני לא חושב, אדוני היושב ראש, שהנושא של הסכם קיבוצי יהיה פועל יוצא של משא ומתן ולא כותרת של משא ומתן.

מוחמד ברכה: זאת אומרת, יכול להיות מצב כזה שהעובדים, או שבמקום מסויים בלי הסכם קיבוצי יקבלו תנאים מפליגים טובים, אבל בהעדר הסכם קיבוצי, הכל ייראה ארעי וזמני ובלתי ניתן לקיבוע במערכת יחסי עובד מעביד בין האוניברסיטה לבין העובדים.

מוחמד ברכה: יכול להיות שבמסגרת הסכם קיבוצי יוסכם על תנאים פחות טובים, אבל בעצם מייצרים את התשתית שהמושג ההזוי הזה, סליחה על המלה, באמת זה נשגב מבינתי - ארעי לנצח, מנחה 15 שנים.

זבולון אורלב: הנשיאה אומרת שהתנאים היום לא מקובלים, היא רוצה לשנות.

מוחמד ברכה: זה יעוגן בהסכם קיבוצי.

מוחמד ברכה: כפי שאתה חושב, כפי שאני חושב.

זאב בילסקי: אם היית חושב בעברית היית מגיע למסקנה ...

מוחמד ברכה: לכן אדוני היושב ראש, אני תומך בכיוון שאתה הולך.

מוחמד ברכה: אני מציע רק כדי שאנחנו נהיה קרובים לאוניברסיטה, שוועדת החינוך מקבלת את 3 העקרונות שנקבעו על ידי נשיאת האוניברסיטה בסקירתה, ותוך מימושם באמצעות משא-ומתן שיוביל להסכם קיבוצי.

מוחמד ברכה: כך אני חושב שצריך לנסח את הדברים.

זבולון אורלב: באמצעות המגשר.

מוחמד ברכה: שיוביל להסכם קיבוצי.

מוחמד ברכה: אני חושב שזה יהווה תשתית למשא ומתן עם יעד ברור, אבל גם להפסקת השביתה באופן מיידי.

מוחמד ברכה: ליבי עם הסטודנטים, אני יודע שעכשיו גם האוניברסיטה תגיד כמה שהיא דואגת וכמה שהיא פוחדת על הסטודנטים.

מוחמד ברכה: המנחים יגידו אותו דבר, בסופו של דבר שהצדק הוא שאי אפשר לנהל יחסי עובד ומעביד בתנאים האלה ועל בסיס אינדיבידואלי אלא על בסיס של הסכם קיבוצי.

מוחמד ברכה: תודה רבה.

זבולון אורלב: ליבי עם העובדים, אבל ראשי עם הנהלת האוניברסיטה.

זבולון אורלב: ועדת החינוך חייבת לראות כמטרה לעצמה את חיזוקה של ההשכלה הגבוהה.

מוחמד ברכה: לכן אמרתי שאנחנו נאמץ את 3 העקרונות שקבעה נשיאת האוניברסיטה ובנוסף.

תמיר בר-שד: אני מייצג את ות"ת בדיון הזה בתחום של סכסוך עבודה כמלווה את המשא-ומתן מטעם ות"ת עם האוניברסיטה ועם הסגל.

תמיר בר-שד: ראשית, אנחנו בות"ת מאוד מבקשים מהסגל להפסיק את השביתה.

תמיר בר-שד: אנחנו חושבים שגם הפסקת השביתה מחזירה את הכוח לידי הסגל כי אי שביתה תמיד מאפשרת לחזור ולעשות את השביתה.

תמיר בר-שד: מכיוון שאני בטוח שהפעולה של המגשר בסופו של דבר תניב את התוצאות, משום שבעיקר הוא יביא אותה לשפה משותפת, מה שלדעתי היה קשה מאוד להשיג אותו עד עכשיו.

תמיר בר-שד: אני חושב שצריך לתת את הסיכוי להתקדמות במידה והסגל ירגיש בתקופה מסויימת שאין התקדמות, הוא תמיד יוכל לחזור ולשבות, כמובן, שאני תומך בדבריו של הנציג.

תמיר בר-שד: קצת אמנם חזרה לאחור, אבל בגלל ההטרוגניות של חברי הסגל ששותפים בסכסוך עבודה בין המנחים והמרצים, זה דבר שמחייב הבחנה מאוד מדוייקת משום שאם כולם היו מנחים והיתה הומוגניות לדעתי העניין הזה היה נגמר מזמן.

תמיר בר-שד: אנחנו ות"ת גם כן חושבים די קרוב למה שאמר חבר הכנסת מוחמד ברכה, שלא יהיה אפשר להימנע מהסכם קיבוצי לפחות לגבי חלק של המנחים, וכמובן שאי אפשר לכפות על האוניברסיטה ולא על הסגל את תוכן ההסכם הקיבוצי.

זבולון אורלב: אני שמח לשמוע שעמדת ות"ת היא שלא יהיה מניעה, זה יהיה בלתי נמנע לחלוטין, אלא להגיע להסכם קיבוצי.

זבולון אורלב: זו אמירה מאוד חשובה.

תמיר בר-שד: זה נאמר גם בוועדת כספים.

זבולון אורלב: בסיכום ועדת כספים, אני מדגיש, הסוגיה הזאת לא נכללה.

זבולון אורלב: יכול להיות שאוזניו של יושב ראש הוועדה שהיה חבר הרבה שנים בוועדת החינוך, לא קלטו את הדבר הזה.

זבולון אורלב: אני חושב שזה צעד מאוד חשוב קדימה.

זבולון אורלב: אני לא מסכים איתך רק בדבר אחד.

זבולון אורלב: השהיית השביתה פירושה הפסקתה.

זבולון אורלב: לחדש אחר כך זה סיפור מההפטרה.

זבולון אורלב: העובדים בצדק, אני מבין אותם היטב, ואם הייתי יועץ שלהם כך הייתי אומר, אל תפסיקו שביתה אם אתם לא בטוחים שיש פה איזה קורלוס שמביא אתכם למטרה.

זבולון אורלב: אני לא מדבר על התוכן, יש משא ומתן, אנחנו לא נכנסים לתוכן.

זבולון אורלב: אני כל הזמן מדגיש את זה.

זבולון אורלב: אנחנו לא המקום הנכון לדיון בתכנים, צריך לעסוק במשא ומתן.

זבולון אורלב: לכן אני רוצה לתת להם איזשהו רשת ביטחון שירגישו יותר ביטחון, ואם הות"ת והוועדה אומרת את זה, עוד משקל חשוב מאוד.

תמיר בר-שד: אני נמצא בקשר ישיר עם המגשר, אין לי ספק, לא יודע כמה זמן ייקח, אין לי שזה ייגמר בהסכמות.

זבולון אורלב: כל הסכם נגמר בהסכמות.

זבולון אורלב: אני חייב לספר משהו, כשהייתי מנכ"ל משרד החינוך והתרבות, עסקתי מטבע הדברים בכל סכסוכי המורים, היתה לי טכניקה שאני קובע שהמשא ומתן מתחיל בעשר בבוקר, וההנחייה לסמנכ"לים למשוך את זה תמיד עד ארבע, חמש לפנות בוקר, לילה אחר לילה כאשר כולם עייפים.

זבולון אורלב: אז מישהו שאל אותי, למה אני עושה את זה.

זבולון אורלב: אגב, אני הייתי ישן בלילה ובא בחמש בבוקר רענן.

זבולון אורלב: אז שאלו אותי למה.

זבולון אורלב: אמרתי להם תראו, יש משל שאומר, שאחד עשה מסיבה והזמין אורחים, ובין יתר הדברים היו זיתים.

זבולון אורלב: אגב, זה משל ערבי אומרים לי.

זבולון אורלב: כל אחד לקח קיסם וניסה לתקוע בזית והזית התחלק לו.

זבולון אורלב: עד שהמארח ראה משהו כאן לא בסדר, הוא חשב בהתחלה שהקיסמים לא בסדר.

זבולון אורלב: לקח את הקיסם תקע בזית ותפס.

זבולון אורלב: אמרו לו איך אתה עשית את זה?

זבולון אורלב: אמר להם, מה הבעיה, אתם עייפתם את הזיתים.

זבולון אורלב: זה חלק מהעניין, המגשר נכנס אחרי שכולם התעייפו.

דניאל בן-סימון: אני רוצה לומר הערה לפני הדברים שלי.

דניאל בן-סימון: אני מאוד מעריך את העובדה שוועדת החינוך מתכנסת.

דניאל בן-סימון: שואלים אותי מה אתה עושה בכנסת, אני אומר אני יושב בוועדת החינוך בבוקר, בצהריים ובערב.

דניאל בן-סימון: אני מאוד מעריך את העבודה של היו"ר זבולון אורלב.

דניאל בן-סימון: יש לי הערה לגבי הסכסוך הזה.

דניאל בן-סימון: אדוני היושב ראש, אני שמעתי שהוועדה היא יותר ועדה אקוסטית מאשר מעשית.

דניאל בן-סימון: כלומר אנחנו באים לשמוע סכסוכים, לתת עצות וללכת.

דניאל בן-סימון: אני חולק על דעתך בעניין הזה, בשביל זה יש חדר קטן או חדר גדול שבו יושב היושב ראש.

דניאל בן-סימון: כאשר סכסוך מגיע כמעט למיצוי, הוא או-טו-טו מתעייף ומגיעים להסכמה.

דניאל בן-סימון: בשביל זה אפשר לקחת את הצדדים, ובתפקידך כיושב-ראש לשבת איתם כמו שהיה לפני שבוע עם סכסוך שעשה הרבה מאוד רעש, כימיקלים, ומפעלי ים המלח.

דניאל בן-סימון: ישבה ועדת הכספים, נכנסו שני אדונים שמייצגים את בעלי האינטרסים הנוגדים, ויצאו כעבור עשר דקות עם נוסחה סגורה בלי לפגוע במגשר.

דניאל בן-סימון: כאשר סכסוך מגיע למצב כזה והוא כמעט קרוב למיצויו, אני הייתי נותן לך מנדט כחבר ועדת חינוך.

דניאל בן-סימון: אקוסטית אני יכול לשמוע את זה ברדיו, או לקרוא חומר.

דניאל בן-סימון: אבל יכול להיות שנדרשת התערבות יותר מעשית.

דניאל בן-סימון: בעיניי היא לגיטימית, בשביל זה אני יושב כאן.

זבולון אורלב: אגלה את הסודות שלי.

זבולון אורלב: אני תמיד אומר שאני לא מתערב ולא כועס.

זבולון אורלב: אבל מתחת לשולחן עושים גם דברים אחרים.

זבולון אורלב: ברגע זה, יושב חבר הכנסת דב חנין בשליחותי, עם נציגות העובדים בחוץ.

זבולון אורלב: חבר כנסת אחר שוחח עם נשיאת האוניברסיטה.

זבולון אורלב: תוך כדי הדיון אנחנו מנסים להגשים בדיוק את מה שאמרת.

דניאל בן-סימון: כאילו לא דיברתי, קחו את הדברים שלי.

דניאל בן-סימון: אני מוחק את עצמי מסדר היום.

זבולון אורלב: יש פרוטוקול, אנחנו מנהלים על פי הפרוטוקול.

זבולון אורלב: בשוליו אנחנו עושים מעשים - - - תודה אני מקבל את דבריך.

ג'מאל זחאלקה: פנו אליי סטודנטים רבים בקשר לשביתה, הם חוששים לגורלם.

ג'מאל זחאלקה: אני חושב שהוועדה מבינה את ליבם של הסטודנטים.

ג'מאל זחאלקה: אתה ציינת את ההנהלה ואת העובדים, אבל צריך לקחת בחשבון את הסטודנטים שזה בעצם העיקר.

ג'מאל זחאלקה: עובדים לא יכולים להמשיך לעבוד ולתרום ולהישאר במערכת, כי אנחנו רוצים גם שהרמה באוניברסיטה הפתוחה תלך ותשתפר, היא רמה טובה בדרך כלל, אבל יש מקום לשיפור.

ג'מאל זחאלקה: אחד התנאים העיקריים לחיזוק ההשכלה הגבוהה דרך המרצים בעיקר, דרך ההנהלה.

ג'מאל זחאלקה: כל הכבוד להנהלה, ההנהלה נבחנת גם בזה שהעובדים שלה מקבלים את התנאים המינימליים.

ג'מאל זחאלקה: הדרישות של העובדים הן דרישות מינימום שבמינימום.

ג'מאל זחאלקה: הם לא דורשים שום דבר מעבר למה שקיים במשק במקומות אחרים.

ג'מאל זחאלקה: הם רוצים סך הכל להגיע לסטנדרט, לא משהו מעל הסטנדרט.

ג'מאל זחאלקה: הם עכשיו נמצאים מתחת לסטנדרט המקובל, והם מבקשים להגיע לסטנדרט.

ג'מאל זחאלקה: אני חושב שבדרישה המינימלית הזאת ועדת החינוך צריכה לתמוך.

ג'מאל זחאלקה: הדברים שאנחנו שומעים על תנאי העסקתם הם בלתי מתקבלים על הדעת.

ג'מאל זחאלקה: הועלה כאן עניין ההסכם הקיבוצי.

ג'מאל זחאלקה: אם ההנהלה מסכימה וכל הרמיזות להסכם קיבוצי וזה יכול לתרום רבות לסיום השביתה, אולי מחר אולי גם היום, אז למה לא.

ג'מאל זחאלקה: אם אתה רוצה, אז למה אתה ממאן להגיד שאתה רוצה.

ג'מאל זחאלקה: לכן יש חשש אצל העובדים.

ג'מאל זחאלקה: אנחנו צריכים להרגיע, למצוא את השיטה.

ג'מאל זחאלקה: גם היושב ראש וגם הנהלת האוניברסיטה לשכנע את נציגי המרצים, שלא יפלו למלכודת, כי הם חוששים למלכודת של הבוררות, בסופו של דבר הם יצטרכו - וההנהלה תגיד שהיא לא יכולה.

ג'מאל זחאלקה: למה הסכמי שכר יותר חשובים מהסכם קיבוצי?

ג'מאל זחאלקה: כלומר, אנחנו נגיע לתנאי שכר אחר כך נעגן אותם, נשקול את עיגונם בהסכם קיבוצי.

ג'מאל זחאלקה: אני חושב שצריך למצוא את הדרך, הדרך המעשית הריאלית, לא הצהרתית.

ג'מאל זחאלקה: אני רוצה לשמוע מנציגי העובדים את הנוסח שירגיע אותם.

ג'מאל זחאלקה: אם לשקול בכובד ראש, אם לשקול בחיוב.

ג'מאל זחאלקה: אני אומר מה הם מציעים.

ג'מאל זחאלקה: את הנוסח שהם מציעים בעניין הזה, אני חושב שזה המוקש העיקרי, יש מוקשים אחרים אני לא אומר שלא.

ג'מאל זחאלקה: גם המוקש של ההסכם הקיבוצי, כאשר אנחנו סיכמנו וגם ההנהלה וכולם אמרו שתנאי העסקתם הם בלתי סבירים, לא יכול להיות מצב כזה.

ג'מאל זחאלקה: צריך להרגיע אותם בנושא אחר שחלק גדול מהעובדים עלולים להיפגע על פי ההצעות של האוניברסיטה.

ג'מאל זחאלקה: אלה 2 המוקשים, בוא נפרק את 2 המוקשים האלה ונוכל להתקדם.

זבולון אורלב: תודה רבה.

זבולון אורלב: חבר הכנסת ציון פיניאן.

זבולון אורלב: בבקשה.

ציון פיניאן: כמעט הכל נאמר, והכל נדוש.

ציון פיניאן: אנחנו יושבים בנושא הזה כבר כמעט חודשיים.

זבולון אורלב: חבר הכנסת פיניאן הוא גם חבר ועדת כספים, וגם חבר ועדת חינוך.

ציון פיניאן: הנושא נדון בוועדת כספים, הגיע לוועדת חינוך.

ציון פיניאן: אני חושב שאם זה יימשך אז בטח הסכם קיבוצי יגיע לוועדת העבודה והרווחה וינחת בוועדת המדע כי הפך להיות משהו בדיוני.

זבולון אורלב: פרופ' חגית מסר ירון היתה מדענית ראשית במשרד המדע.

ציון פיניאן: אגיד לך למה אמרתי ועדת עבודה והרווחה, כי בדיוק הוזעקתי להצביע בוועדה זו.

ציון פיניאן: על תנאי עבודתם של החברים, כבר נאמר רבות ונכתב, ואפילו הוגדרו במושגים וכל מיני מלים שלא יכירם מקומם.

ציון פיניאן: בתחילת דבריו אמר היושב ראש חבר'ה, למה זה תקוע?

ציון פיניאן: אחרי כמעט שעה וחצי של עבודה, אני מצטרף לשאלה שלך למה זה תקוע?

ציון פיניאן: יו"ר האגודה אמר זה משהו הזוי.

ציון פיניאן: מה שאני רואה פה, פה זה קצת ופה קצת ומגיעים להסכם.

ציון פיניאן: מינו את פרופ' זמיר, מעטות הוועדות שממנים פרופסור ברמה של זמיר.

ציון פיניאן: ו"קול הזמיר לא נשמע בארצו".

ציון פיניאן: לכן אני חושב ו-2 חברי כנסת מכובדים אלכס מילר ודב חנין, בתוך הנושא הזה.

ציון פיניאן: אתמול אלכס אמר שכמעט היתה הסכמה.

ציון פיניאן: חברים, הסכם קיבוצי חייב להיות, פה אחד, כולם פה בעד הסכם קיבוצי, בעד שינוי שיטת העבודה.

ציון פיניאן: כולם מסכימים על הכל אבל אין הסכם.

ציון פיניאן: אני מבקש מהיושב-ראש, כמי שמכיר אותך ומוקיר אותך, שתיכנס לנושא לעובי הקורה.

ציון פיניאן: אני בטוח שאם תיכנס עם שני החבר'ה המכובדים שלנו, אתה בקלות תגיע להסכם, ובעזרת השם זה יהיה עוד היום.

ציון פיניאן: אני מקווה שלא יגיע לוועדות אחרות.

זבולון אורלב: תודה רבה.

זבולון אורלב: נציג הנהלת האוניברסיטה, בבקשה.

אבינועם לזרוב: ברשותכם, אני רוצה לחבר לשני דברים אחרונים שנאמרו פה.

אבינועם לזרוב: אני רוצה לומר משהו שעוד לא נאמר כאן.

אבינועם לזרוב: להוסיף ולנסות למקד למה אנחנו לכאורה לא יכולים לעמוד בשתי דרישות שקשורות לכך.

אבינועם לזרוב: הם לא מבקשים רק דברים אלמנטריים שמקובלים במשק.

אבינועם לזרוב: מה שנשמע אולי לכאורה קצת פופוליסטי, אבל אין לי כוונה לזה, אלא באמת חשוב שאתם תדעו, כי אנחנו אומרים את זה גם בחדר המשא-ומתן.

אבינועם לזרוב: שיפור תנאי עבודה לכולם והסכם קיבוצי, סביר להניח שלא יוכל להתקיים.

אבינועם לזרוב: אני לא אומר שלחלק לא, בהחלט.

אבינועם לזרוב: אנחנו הצענו משרות קבועות ויציבות ומלאות במטרה לשפר.

אבינועם לזרוב: לרגע לא חשבנו שאין מקום לשפר.

אבינועם לזרוב: העניין הוא, שלחלק מחברי הסגל בהסכם קיבוצי התגלה ששכרם היום בהסכמים אישיים וזה לגיטימי לחלוטין, הוא גבוה מהטבלאות הנהוגות בהשכלה גבוהה, ואז תהיה פגיעה.

אבינועם לזרוב: חשוב לי לומר את זה גם מעל הבמה המכובדת הזאת, שלא תהיינה הפתעות.

אבינועם לזרוב: אני לא חושב שתפקידה של ההנהלה וחשיבותה - - -

זבולון אורלב: ממש תורם לנו עכשיו כאן להגיע להבנות ולאמון.

זבולון אורלב: אתה מצוות המשא ומתן?

אבינועם לזרוב: כן.

אבינועם לזרוב: אדוני היושב ראש, חשוב שנבין, חלה אחריות על ההנהלה גם בכיוון חיובי.

זבולון אורלב: לא כל דבר שנאמר בחדרי המשא ומתן חשוב שייאמר.

מוחמד ברכה: זה לא חוקי, אי אפשר להרע תנאים.

מוחמד ברכה: שיטות העבודה של היו"ר לא נהוגות בשום מקום.

אבינועם לזרוב: חוקי אני לא בטוח.

זבולון אורלב: אתה רוצה עכשיו לקיים על זה דיון?

זבולון אורלב: תודה.

זבולון אורלב: אני מודה על הדברים.

זבולון אורלב: סליחה על ההערה.

זבולון אורלב: אנחנו ממוקדים כרגע בנסיון להביא לסיום השביתה, תוך ידיעה שיהיה הסכם קיבוצי ומשא ומתן של מגשר, זה הנושא שלנו והמטרה שלנו.

איתי סבירסקי: אני מלווה את הנציגות מטעם כח לעובדים.

איתי סבירסקי: בקצרה ובאופן נקודתי למה שעוסקים בו כרגע.

איתי סבירסקי: הנציגות מנסה להביא מדי מספר ימים לעשות כל מאמץ כדי להגיע להבנות שיאפשרו את הפסקת השביתה, את השהיית השביתה.

איתי סבירסקי: התחושה שלי ממה שאני גם שמעתי כאן בעיקר אתמול במשא ומתן שהאוניברסיטה פשוט מונעת את זה.

איתי סבירסקי: פשוט לא מאפשרת לזה לקרות, אני לא יודע מאיזה טעמים, אבל זו התמונה שאני רואה.

איתי סבירסקי: דובר כאן על הסכם קיבוצי והתחייבות מוחלטת להסכם קיבוצי.

איתי סבירסקי: אנחנו הצענו הצהרה משותפת לאוניברסיטה הפתוחה, שאפילו לא מחייבת הגעה להסכם קיבוצי.

איתי סבירסקי: כמובן שזאת העמדה שלנו ואנחנו נגיע אליו.

איתי סבירסקי: אבל הצהרה שמדברת על "האוניברסיטה תשקול בכובד ראש" את הנושא של הסכם קיבוצי, גם לזה היינו מוכנים על מנת שהאוניברסיטה תחתום.

זבולון אורלב: זה כבר תוקן "תשקול בחיוב".

איתי סבירסקי: בכובד ראש, האוניברסיטה גם חתמה על זה בהסכם הגישור.

איתי סבירסקי: את מסמך ההבנות העברנו יש התנגדות אליו משום מה בכל זאת.

איתי סבירסקי: אני חושב שאפשר לעשות אחד משני הצדדים - - -

זבולון אורלב: הם העבירו מסמך נגדי, אתה יודע את זה, ולזה אתם מתנגדים.

זבולון אורלב: זה טבעו של משא ומתן, כל אחד מגיש מסמכים.

זבולון אורלב: אני הצעתי לקחת את המסמך שהם היו מוכנים לחתום, ולהוסיף לזה אותנו כצד כדי למלא את הפער החסר.

זבולון אורלב: זה לא מחייב אותם זה לא מחייב אתכם, אבל אם כולם חותמים על אותה הצהרה, יש בזה מידה מסויימת של מחוייבות.

זבולון אורלב: אבל בינתיים עדיין אין לנו הסכמה.

איתי סבירסקי: כי יש שם עוד מספר עניינים שזה בלתי אפשרי לסיים איתם ולהביא איתם לסיום השביתה.

איתי סבירסקי: אני מציע שיהיה איזשהו דיון מהיר על שני הנוסחים האלה במטרה להגיע לנוסח מוסכם.

זבולון אורלב: שני הדברים החסרים, הם דברים שהמגשר צריך לטפל בהם.

509: זה להצהרה משותפת מפה ושל הוועדה.

איתי סבירסקי: יש שם עניינים של אי פגיעה, יש שם עניינים של הכרה בארגון העובדים שמולו ייחתם ההסכם, דבר שהאוניברסיטה כבר חתמה עליו בהסכם הגישור.

איתי סבירסקי: חתמה בהסכם הגישור "תשקול בכובד ראש" חתימה על הסכם קיבוצי מול כח לעובדים.

זאב בילסקי: אבל זה לא קשור לסכסוך, זה לא קשור להסכם.

זאב בילסקי: אתם נמצאים ערב הגעה לחתימה ולהפסקת השביתה, אתם מעלים נקודות שבחיים לא יצליחו לסיים את הסכסוך הזה.

איתי סבירסקי: אלה נקודות שכבר מוסכמות.

איתי סבירסקי: יש נושא של אי פגיעה.

איתי סבירסקי: שזה אומר, אי פגיעה בתנאי עבודת המרכזים.

איתי סבירסקי: שנית, לגבי המנחים - - -

זבולון אורלב: ביחס למה שהוא אמר שיהיו כאלה עובדים שייפגעו.

509: זה אחד הפערים הגדולים בין שני הנוסחים.

זבולון אורלב: זה המגשר.

זבולון אורלב: אתם לא מצפים שאנחנו, עם כל הכבוד לחבר הכנסת בן סימון, שאנחנו ניכנס עכשיו למשא ומתן מה קורה, האם זה חוקי, או לא חוקי.

509: אפשר לשבת עם שני היוזמים ולגבש את ההסכמה.

זבולון אורלב: אתם צריכים להסכים לא אנחנו צריכים להסכים.

זבולון אורלב: אנחנו חברי הכנסת נסתדר מצויין.

509: ברור, לשבת עם שני הצדדים.

אלכס מילר: מה שמקובל עליכם - - -

זבולון אורלב: אז יש לכם ישיבה עם המגשר בשעה חמש אחר הצהריים.

איתי סבירסקי: אני חושב שהפערים הם יחסית קטנים.

איתי סבירסקי: ניתן לשבת ברמה של לא יותר משעה אחת כאן באיזשהו פיקוח של כבוד הוועדה.

זבולון אורלב: אני מבין שאתה לא מהסגל, אתה מהארגון.

זבולון אורלב: תראה, אם מותר לי להגיע לך, במשאים-ומתנים יש מומנטים של עלייה, ואם לא יודעים מתי הגעתם לפיסגה מתחילה ירידה.

זבולון אורלב: גם להנהלה אני אומר את זה.

זבולון אורלב: אתם עומדים אחרי כמה ימים של משא ומתן אינטנסיבי באמצעות המגשר ואני שמח.

זבולון אורלב: זה בכלל לא קשור לזה שהוועדה קבעה את הישיבה, שפתאום יש משא-ומתן אינטנסיבי זה בסדר גמור.

איתי סבירסקי: לא ממש התחיל משא-ומתן אינטנסיבי.

זבולון אורלב: לא, דיונים, פגישות עם המגשר.

זבולון אורלב: זה בכלל לא קשור לדיוני הוועדה אני יודע.

זבולון אורלב: אבל בפועל השביתה נמשכת.

זבולון אורלב: החשש שלי שמשא ומתן, זה מה שקרה אגב עם ארגון המורים בשביתה האחרונה, שעברו את הפיסגה לא ידעו לעצור בזמן, לא הנהלה ולא עובדים.

זבולון אורלב: אני אף פעם לא מאשים אף צד אחד, זה הנהלה ועובדים, אז נכנסים למבוך שלא יוצאים ממנו.

איתי סבירסקי: אדוני, אנחנו נמצאים כרגע על הקרקע נמוך מאוד.

איתי סבירסקי: ההצהרה של הוועדה יכולה להיות מאוד משמעותית.

זבולון אורלב: איזה עוד עובדים אתם מייצגים, פשוט לא מכיר.

איתי סבירסקי: יש כ-2,500 חברים בארגון, הם מייצגים את מטפלות המשפחתונים במשרד התמ"ת, את עובדי כללית רפואה משלימה, עובדות נקיון באוניברסיטת בן-גוריון.

איתי סבירסקי: עובדי סינמטק ירושלים.

זבולון אורלב: כולם עם הסכמים קיבוציים?

איתי סבירסקי: לא.

זבולון אורלב: יש אחד עם הסכם קיבוצי?

איתי סבירסקי: עדיין לא.

זבולון אורלב: אני מבין שעדיין לא זכית לחתום על הסכם קיבוצי אחד.

זבולון אורלב: זכותנו לשאול שאלה ולקבל תשובה.

זבולון אורלב: אתה מייצג עובדים, אתם מובילים שביתה שקשורה ל-40,000 אלף סטודנטים במדינת ישראל.

זבולון אורלב: זה לא דבר שאנחנו יכולים להיות כאן אדישים.

איתי סבירסקי: אני מייד עניתי.

זבולון אורלב: אמרתי, אני מברך ואני מחייב התארגנות עובדים והסכמי קיבוצים, שלא תהיינה אי הבנות בדבר הזה.

זבולון אורלב: תהיו רגישים גם לצורך עניין הנסיון, שבמשא ומתן יש גם מומנטים שונים.

זבולון אורלב: לכן דב ואני כרגע תחת החסות של אלכס מילר, מנסים למצוא נוסחאות כדי לנסות לבנות כאן איזשהו משהו, שנצא מפה עם רשת ביטחון מאוד ברורה, אני לא אתן לפגוע, אני לא אהיה שותף לא באוניברסיטה ותמיד צריכים למצוא את שביל הזהב.

זבולון אורלב: הוועדה הזאת אחראית לכך שהאוניברסיטה הפתוחה תוכל הלאה להיות לתפארת, להוביל ולהעמיד תלמידים הרבה בהצטיינות ולמלא את כל המשימות.

זבולון אורלב: אתם צריכים לקבל את כל התנאים הראויים שראויים לסגל אקדמי בהסכם קיבוצי ראוי ומסודר.

זבולון אורלב: יתר האוניברסיטאות הם ההוכחה שזה אפשרי, זו לא משימה בלתי אפשרית.

זבולון אורלב: יכול להיות שצריך להכניס את הות"פ לעניין הזה, כי זה קשור בתיקצוב, אינני יודע.

זבולון אורלב: חגית תבוא ותגיד חברה, אתם אומרים הסכם קיבוצי, הסכם קיבוצי עולה כסף בואו תעזרו לנו עכשיו לשנות את מפתח התיקצוב שלנו לות"ת ונעזור לה.

זבולון אורלב: כי אנחנו לא יכולים לקבל את זה שאוניברסיטה לא תוכל לחתום על הסכם קיבוצי בגלל שהיא לא מתוקצבת במפתח מסוים על ידי הות"ת, זה לא יכול להיות הדבר הזה.

זבולון אורלב: אנחנו רואים את הראייה הרחבה הכוללת של הדבר הזה.

זבולון אורלב: לכן אני מפציר בכם, כן להקשיב גם לחבר הכנסת דב חנין, אולי קצת לי וגם לחברים אחרים, לנסות למצוא.

זבולון אורלב: כמו שאני גם מפציר בהנהלת האוניברסיטה, ההפצרה היא לשתי הצדדים.

זבולון אורלב: אנחנו רוצים לצאת מפה עם ידיעה ברורה שייחתם הסכם קיבוצי, ועם זה שהשביתה נמשכת, ועם זה שיש מגשר שמטפל במשא ומתן ולסיים את העסק.

509: כשאין פגיעה בתנאי עובדים, שזה על פי חוק ועל פי נורמות.

509: אדוני היושב ראש, יש לי 2 הצעות.

509: אני מאוד מכבדת את החתירה, ואני חושבת שהיו"ר צודק שיש מה שהכנסת יכולה לתרום ומה שהיא לא.

509: אני רוצה להציע 2 דברים אדוני היושב ראש.

509: אם אחרי הישיבה יושב ראש הוועדה יחד עם שני יוזמי הדיון יישבו עם ההנהלה ואיתנו, ששני המסמכים לא יהיו שניים אלא אחד.

509: ולא, אני חושבת שאם הוועדה תחליף 2 סעיפים, אחד בעניין הגב והגיבוי על הסכם קיבוצי.

509: הדבר השני, סעיף מה שאנחנו כתבנו 22.

509: אני גם פונה להנהלת האוניברסיטה במיוחד אחרי דבריו של אבינועם.

509: ההסכם בנוגע לעבודת ריכוז ההוראה יבטיח אי פגיעה בתנאים הקיימים של כלל חברי סגל הוראה.

509: חברי הועדה היקרים, אדוני היושב ראש, זו ממש פגיעה.

שרון מלכי: אי פגיעה גם במנחים.

509: כי אחרת יש פה הפרד ומשול.

509: זה סלע המחלוקת השני שלא הספקנו לדון בו.

אלכס מילר: לגבי העניין הזה של אי פגיעה בתנאי עבודה.

אלכס מילר: אתן דוגמה, תגידו לי אם אנחנו באותו קו.

אלכס מילר: אני עבדתי בתעשייה אווירית דרך הקבלן, דרכו קיבלתי 6,000 שקלים.

אלכס מילר: התעשייה האווירית מעבירה אותי לעובד חוזר, בתחילה אני מקבל 5,000 שקלים.

אלכס מילר: אבל יש לי את כל התנאים, חוזה לעתיד.

אלכס מילר: האם מבחינת

אלכס מילר: כם זו פגיעה בתנאים?

509: לכן מרכז הוראה לא יהיה בהסכם הקיבוצי בשלב הראשון.

שרון מלכי: זה לא אופק, זה לא רבלנטי.

אלכס מילר: אני שואל, פשוט רוצה להבין.

שרון מלכי: זאת פשוט לא דוגמה אקוויולנטית למה שקורה אצלנו.

שרון מלכי: הפגיעה בתנאים שתהיה אצלנו, לפי מתווה הסגל הזוטר זה לדראון עולם.

שרון מלכי: הבן-אדם יפגע נקודה, לא בעוד שנתיים ירוויח יותר בטבלת השכר.

שרון מלכי: הוא נשאר מורה מן החוץ, הוא מורה מן החוץ.

שרון מלכי: הוא לא מקבל תוספות, הוא לא מקבל תוספות, זה סוג הפגיעה שאנחנו מדברים.

אלכס מילר: לכן אני נותן דוגמה.

אלכס מילר: נכון קיים מצב שברגע שבן אדם עובד כוח אדם, שהוא נכנס כעובד קבוע במקום עבודה, לתקופה מסויימת המשכורת שלו הופכת להיות - - - הרבה יותר קטנה אבל מקבל תנאים אחרים.

שרון מלכי: טבלאות השכר של הסגל הזוטר גבוהות יותר ממה שאנחנו מקבלים.

שרון מלכי: כך שאם אנחנו נהיה חלק מהסגל הזוטר, אף אחד לא ייפגע.

אבינועם לזרוב: חבר הכנסת אלכס, הדוגמה שלך מצויינת.

תמיר בר שד: הויכוח הזה הוא לב הסכסוך, וצריך לשים לב לסוגייה הזאת של הטרוגניות.

תמיר בר שד: לגבי המנחים, מה שאמר אבינועם הוא פחות בעייתי.

תמיר בר שד: ניתן להגיע למסקנות שלא תהיינה פגיעות אמיתיות בסגל המנחים.

תמיר בר שד: עם המרכזים זה לא יילך.

תמיר בר שד: אני יכול לומר פה שניתן להגיע גם עם המרכזים.

תמיר בר שד: להצהיר שגם עם המרכזים אפשר להגיע להסכם קיבוצי.

תמיר בר שד: אבל אי אפשר להגיע להסכם קיבוצי, כי אף בר דעת לא יאשר הסכם קיבוצי, בוודאי נציג האוצר שיושב פה במצב שחותמים על הסכם קיבוצי עם תנאים שלא עולים על הדעת מבחינת השתכרות ותנאי עבודה.

תמיר בר שד: אנחנו הצענו לוותר על העניין של ההסכם הקיבוצי למרכזים מכיוון שלא רוצים לפגוע במרכזים.

זבולון אורלב: הסכם לזה?

509: כן, בגלל שהם לא בהסכם הקיבוצי, אז לא צריכים לפגוע בתנאי המרכזים שהם 30 שנה - -

זבולון אורלב: אומר לך מר בר-שד, תשמעי הוא סוציאליסט אמיתי.

זבולון אורלב: הוא אומר אני לא רוצה לפגוע במרכזים, לכן אני אומר לכם אל תכניסו אותם להסכם קיבוצי.

509: קיבלנו.

509: אבל שלא ייפגעו בתנאים.

זבולון אורלב: הוא לא רוצה לפגוע בתנאים.

תמיר בר שד: למה זה סותר את מה שאבינועם אמר?

זבולון אורלב: אבינועם לא מנוסה מספיק.

509: בנוסח ביקשנו שלא תהיה פגיעה.

אבינועם לזרוב: מסכים שיש לי מה ללמוד.

זבולון אורלב: אנחנו נבהיר שהתמיכה שלנו בהסכם קיבוצי היא תמיכה בהסכם קיבוצי לגבי אותם עובדים שחפצים בכך ולא אלה שלא חפצים בכך.

שרון מלכי: לכל הפחות בעבודת הנחייה.

זבולון אורלב: לכל הפחות בעבודת הנחייה שבה ניתן למצוא פתרונות שלא ייפגעו עובדים.

509: גם מרכזים וגם מנחים.

509: שלא ייפגעו מרכזים ומנחים.

509: כלל העובדים שלא ייפגעו.

זבולון אורלב: נציג האוצר מבקש רשות דיבור.

שאול כהן: אני לא התכוונתי להתערב אלא במידה כדי להציג את הגבולות, מה שאנחנו עושים, המנדט שלנו, ואולי בתקווה שגם זה יקדם את הפתרון.

שאול כהן: לפי סעיף 29 חוק זכויות התקציב, הוקם הממונה על השכר שהסמכות שלו זה לאשר תנאי העסקה בגופים מתוקצבים, בגופים נתמכים שעל פי המקובל בשרות המדינה.

שאול כהן: האוניברסיטאות הוכרזו כגוף נתמך, האוניברסיטה הפתוחה ביניהם.

שאול כהן: ולכן כל הסכם שכר שייחתם, כל תנאי שכר שמיושמים שם, בעצם כפופים לאישורו של הממונה על השכר בהתאם לתנאים שמקובלים בשרות המדינה.

שאול כהן: אנחנו עבדנו בשיתוף עם ות"ת ועם האוניברסיטאות לאשר את הסכם הסגל הזוטר שנחתם בדצמבר.

שאול כהן: קיבלנו מהם את ההסכם, הערנו הערות, נעשו כמה שינויים.

שאול כהן: בסופו של דבר ההסכם נחתם ומקובל עלינו.

שאול כהן: אנחנו לא מעורבים בפרטי המשא ומתן, אבל נפגשנו עם ות"ת והבנו שבעצם מדובר בשני אוכלוסיות.

שאול כהן: אוכלוסייה של מנחם ואוכלוסייה של מרכזים, כשהאוכלוסייה של המנחים כרגע מועסקת בתנאים, היא אוכלוסייה שאופי העסקתה קצת שונה מסגל זוטר אחרי באוניברסיטאות.

שאול כהן: אבל שניתן לעשות אי אלו התאמות, להחיל עליהן את תנאי הסגל הזוטר.

שאול כהן: ככל שייחתם הסכם כזה אנחנו נבחן אותו על פי העיקרון שמקובל בשירות המדינה ושאישרנו את הסכם הסגל הזוטר.

שאול כהן: מאוד יכול להיות שגם נאשר אותו.

שאול כהן: לעומת זאת, הבנו שיש אוכלוסייה אחרת של מרכזים שתנאי העסקה שלהם הם גבוהים ממה שמקובל, גם באוניברסיטאות וגם במקומות אחרים.

שאול כהן: הבהרנו שבמקרה כזה לא נוכל לאשר את ההסכם.

שאול כהן: יש לנו איזושהי מחוייבות על פי חוק, אנחנו פועלים לפי המנדט שניתן לנו לאכוף את הדברים האלה.

שאול כהן: שברגע שאנחנו מגלים תנאי העסקה שהם חורגים, בתור מי שאמון על קופת המדינה, בסופו של דבר האוניברסיטה הפתוחה היא גוף מתוקצב, הרבה מאוד מהכסף שהולך לשכר של עובדים הוא מקופה ציבורית.

שאול כהן: יש לנו מחוייבות לאכוף תנאים שהם חורגים ממה שמקובל בשירות המדינה.

שאול כהן: חורגים מתנאי העסקה שמקובל.

שגיב בן חור: אין סגל בכיר וזוטר.

זבולון אורלב: אני רוצה לעשות נסיון, שעל פי הבנתי יכול להיות שהוא מקובל על הצדדים.

זבולון אורלב: אנחנו לא יכולים לכפות שום דבר, רק יכולים לבקש רצון טוב.

זבולון אורלב: לקרוא נוסח של 4 החלטות שהן טיוטות לא הדפסנו אותן.

זבולון אורלב: אני מוכן לקרוא אותן בקצב הבטחה.

זבולון אורלב: שאני מבין שאם הן תהיינה מקובלות, אז אנחנו יוצאים מנקודת הנחה שמי שצריך להמליץ על סיום השביתה, ימליץ על ההשהיה של השביתה.

זבולון אורלב: צריך לומר לנו כאן ביושר הנציגות, אם היא תמליץ או לא תמליץ.

זבולון אורלב: כרגע אני מגיש רק הצעה, זה עוד לא החלטה.

זבולון אורלב: קשה לי לגמור בהחלטה שהיא סתם באוויר.

זבולון אורלב: הוועדה שמעה את כל הצדדים והגיעה למסקנה על בסיס ניירות העמדה והחומר שהוצג בפניה שניתן להביא לסיום בהסכמה של השביתה.

זבולון אורלב: הוועדה קובעת שיש לעגן את יחסי העבודה בסיום המשא ומתן, לכל הפחות בעבודת ההנחייה בהסכם קיבוצי, וקוראת למנוע הרעה בתנאי העבודה של העובדים.

זבולון אורלב: כמו-כן הוועדה רשמה לפניה שזו גם עמדת הות"ת.

זבולון אורלב: הוועדה קוראת לשני הצדדים להמשיך את ההידברות במסגרת הגישור ולעשות עכשיו צעדים של רצון טוב, לרבות השהיית השביתה כדי לאפשר סיום מהיר של הסכסוך.

זבולון אורלב: הוועדה תקיים ישיבת מעקב כדי להבטיח את קיום ההליך שיביא לסיום הסכסוך.

זבולון אורלב: אומר מחוץ לנוסח - שצפייתנו היא שהנציגות תאמר לנו כאן האם בעקבות זה תמליץ או לא תמליץ.

זבולון אורלב: זה אבן בוחן עבורנו מפתח לדעת האם אנחנו הולכים על ההחלטה הזאת, אני אומר גלוי, או לא הולכים על ההחלטה הזאת.

שרון קיטרון: לגבי סעיף 3 – הוועדה קוראת לשני הצדדים להמשיך את ההידברות במסגרת הגישור, לעשות היום צעדים של רצון טוב.

שרון קיטרון: אני רוצה להבין, פרופ' מסר ירון, מבחינתה או מבחינתך מה זה צעדים של רצון טוב, מבחינת האוניברסיטה.

שרון קיטרון: אני רוצה להבין מה זה ברמה הפרקטית.

שרון קיטרון: אין לנו היום פגישת משא ומתן, יש לנו היום פגישת גישור במהלכה אנחנו מציגים משהו.

שרון קיטרון: אני לא יודעת אם יהיה פגישת משא ומתן או משהו, אני לא זוכרת מה נקבע, כמדומני שלא.

שרון קיטרון: למעשה, המשא ומתן מתחיל ביום ראשון בפגישות אינטנסיביות.

זבולון אורלב: לבוא לקראתכם, ברמה הפרקטית, וכן לשפר את השכר ותנאי עבודה.

זבולון אורלב: חגית מסר אמרה במצגת, הדברים אגב כתובים.

זבולון אורלב: לכן הסכמתי לכתוב את הדבר הזה.

זבולון אורלב: אגב, לא היתה לי הידברות עניינית איתה קודם הפגישה הזאת, רק הידברות לצורך ההופעה והמצגת, הידברות טכנית לא מהותית.

זבולון אורלב: הבנתי ממנה בדברים ברורים, ותתקן אותי חגית, היא אמרה לי שהם הגיעו למסקנה מכוח עצמם, מכוח לחץ שלכם, שהמצב הנוכחי הוא בלתי אפשרי וצריך לתקן ולשפר ולהסדיר את היחסים.

זבולון אורלב: זה נקרא רצון טוב.

זבולון אורלב: לא לבוא להגיד, חברה אני לא זזה מילימטר ממה שהיה עד עכשיו.

זבולון אורלב: היא באה ואומרת כן, אנחנו נתקדם, משא ומתן גם נותנים.

זבולון אורלב: זה המשמעות של הדבר.

שרון קיטרון: אני לא מדברת על המשא ומתן, אני מדברת כרגע בהקשר למה שהוצע כאן כרגע.

זבולון אורלב: למה את מצפה?

509: אגיד למה אני מצפה, הרי לא התייעצנו.

509: אני חושבת פרופ' חגית שאם את אישית וההנהלה יתנו את תמיכתם לסעיף 2 של הוועדה שמדבר שיש לעגן את יחסי העבודה בסיוע המשא ומתן, אם אנחנו נהיה שקטים שלא הרעה בתנאי העבודה של עובדים, לפי דעתי, נוצר בסיס שנוכל להמליץ.

זבולון אורלב: הרי הדברים שנאמרו כאן נאמרו לפרוטוקול, זה ברור לחלוטין מה שהבנו, שלגבי המנחים לא תהיה הרעה.

יובל לידור: לא, זה לא ברור.

509: אנחנו מדברים על המרכזים גם.

זבולון אורלב: אמר נציג הות"ת שהוא מלווה את המשא ומתן, שבעיניי הוא אדם מוסמך לומר את הדבר הזה, כי אחר כך הוא צריך לשלם עבור ההסכם הזה.

509: או הוא או האוצר.

זבולון אורלב: לגבי המנחים לא תהיה פגיעה, הבעיה עם הרכזים.

זבולון אורלב: אז ימצאו את הפתרון, אנחנו אומרים בצורה ברורה, וקוראים למנוע כל הרעה בתנאי העבודה, זה חלק מהעניין.

זבולון אורלב: אם הייתי יודע שאין פתרון לא הייתי קורא, אלא יש פתרונות איך לא לפגוע.

שרון קיטרון: אני רוצה להבהיר משהו.

שרון קיטרון: אנחנו במצב כבר חודשים רבים מאוד של חוסר אמון עם ההנהלה.

שרון קיטרון: לא סתם פרצנו בשביתה, היו כבר 3 התארגנויות באוניברסיטה הפתוחה משך 30 שנה האחרונות.

קריאה: מה מעשית עכשיו?

שרון קיטרון: לבטל את מכתבי ההתראה.

זבולון אורלב: לא, את נכנסת לסמטה לא נכונה.

זבולון אורלב: בעקבות הצעה של ח"כ מוחמד ברכה, מוכן להוסיף עוד דבר אחד של רצון טוב ורוח החלטה זו.

זבולון אורלב: אני הרגשתי משב רוח חיובי אין להנהלת האוניברסיטה שום עניין בשביתה הזאת.

זבולון אורלב: אנחנו לא נחליף את ההידברות הישירה ביניכם, תביני את העניין.

זבולון אורלב: יש הידברות ישירה, יש משא ומתן, יש מגשר אנחנו לא במקום.

זבולון אורלב: אנחנו רק רוצים לתת את המסגרת ואת רשת הביטחון שמצד אחד עובדים יוכלו לעבוד בהסכם קיבוצי ראוי ומכובד לתפארת מדינת ישראל.

זבולון אורלב: מצד שני, לשמור גם על האוניברסיטה, יש עליה מגבלות.

זבולון אורלב: חוק התקציב, גוף נתמך, תקציבים, ות"ת.

זבולון אורלב: אנחנו צריכים לראות את התמונה הכללית.

זבולון אורלב: זה אפשרי, אמרתי, יש באוניברסיטאות אחרות אז מה הבעיה.

חגית מסר ירון: אני רוצה להגיד שני דברים.

חגית מסר ירון: קצת התנפלת על אבינועם ובצדק, אבל צריכים להכיר גם את המציאות.

חגית מסר ירון: עוברים משיטת תעסוקה אחת לשנייה, אז יש בעיות.

חגית מסר ירון: בשיטת התעסוקה הנוכחית של המנחים, שהיא לפי תפוקות, יש כאלה שיש הרבה תפוקות ומרוויחים מאוד כסף.

חגית מסר ירון: יש בין המנחים כאלה שהכנסתם החודשית היא מעל 20 אלף שקל לחודש.

זבולון אורלב: למה אי אפשר שבהסכם הקיבוצי - - -

מוחמד ברכה: בעבודה קיבוצית אפשר לתגמל.

חגית מסר ירון: ברגע שנצמדים להסכם הסגל הזוטר, שעל זה דיבר - - -

זבולון אורלב: לא נמצאים עושים את ההתאמות, כתבתם יפה.

חגית מסר ירון: נכון, נצמדים לטבלאות שלהם, ועל זה דיבר גם הממונה על השכר.

חגית מסר ירון: אלה טבלאות שכר מסויימות שאי אפשר לחרוג מהם.

זבולון אורלב: עושים התאמות, לכן הוספנו עוד סעיף.

זבולון אורלב: נעשה ישיבות מעקב, תתקלו בבעיות תבואו לפה.

חגית מסר ירון: השאלה אם אפשר לרבע את המעגל?

זבולון אורלב: מניסיון, אפשר.

זבולון אורלב: אגב, גם האוצר – העיקרון הזה של אי פגיעה – בנק ישראל חשף מבקר המדינה תנאי שכר שערורייתיים, את חושבת שאישרו את כולם?

זבולון אורלב: לא.

זבולון אורלב: אמרו יש דור א' יש דור ב', יש פתרונות למכביר.

חגית מסר ירון: אני רוצה להבהיר, כאשר עוברים משיטה לשיטה, פשוט יש בעיות.

חגית מסר ירון: כעיקרון, האוניברסיטה הפתוחה כבר בתקציבה מתכוונת להזרים עוד כספים.

חגית מסר ירון: זאת אומרת ברור לחלוטין שבסך הכל אין רצון לפגוע, אבל ברמה האינדיבידואלית כאשר מדברים על הרבה מאוד אנשים, אי אפשר להבטיח ריבוע מעגל.

חגית מסר ירון: נקודה שנייה, הם העירו על הנוסח שלך.

חגית מסר ירון: הנוסח הוועדה "הוועדה קובעת שיש לעגן את יחסי העבודה בסיום המשא ומתן בהסכם קיבוצי, לא יודעת מה משמעות של הקביעה הזאת.

זבולון אורלב: המשמעות הוא שיהיה הסכם קיבוצי.

חגית מסר ירון: אני מציעה להחליף את המלה ב"ממליצה".

חגית מסר ירון: אני גם אומרת שלנו אין התנגדות עקרונית.

חגית מסר ירון: נעשה את זה.

זבולון אורלב: חגית, כשאני אומרת קובעת, זה לא בתוקף חוק.

זבולון אורלב: כלומר אם היינו מחוקקים את זה, היית חייבת לעשות.

זבולון אורלב: מבחינתך זה בתור המלצה.

זבולון אורלב: אבל זו המלצה, אנחנו עכשיו לפני חג מתן תורה, כפו אותם עד שאמרו רוצים אנחנו.

חגית מסר ירון: אם אין מניעה מבחינת הרגולטור מבחינת התנאים לחתום על הסכם קיבוצי, אין לנו התנגדות מהותית.

חגית מסר ירון: אמרנו את זה מהרגע הראשון.

זבולון אורלב: אם נקבל את זה כהחלטה, אני מבין שאנחנו חברי הכנסת פונים אליכם, ורוצים לקבל את ההחלטה הזאת - - - הוועדה קוראת לשני הצדדים להמשיך את ההידברות במסגרת הגישור ולעשות עכשיו צעדים של רצון טוב ברוח החלטה זאת כדי לאפשר סיום מהיר של הסכסוך, לרבות השהיית השביתה.

זבולון אורלב: יש לנו מגבלה של זמן.

זבולון אורלב: חבר הכנסת מוחמד ברכה: שתומך בכם מאוד, גם עומד על הרגליים וצריך לסיים.

זבולון אורלב: פורמלית אין לי רשות לקיים ישיבה דקה אחר השעה אחת עשרה.

זבולון אורלב: היו גם מקרים שוועדת החינוך קיבלה החלטות גם שהיא קוראת לסיים את השביתה.

זבולון אורלב: אנחנו לא רוצים לעשות את זה.

זבולון אורלב: אומר גלוי, אנחנו רוצים להימנע מזה.

זבולון אורלב: אבל אנחנו רוצים גם הגינות ביחסים.

זבולון אורלב: כלומר, צריכים להבין מה יקרה עם ההחלטה הזאת.

זבולון אורלב: אם ההחלטה הזאת לא מביאה לכלום, אני כרגע לא מביא לשום החלטה, אלא שתהיה ישיבה נוספת.

זבולון אורלב: אומר את זה בצורה גלוייה.

זבולון אורלב: אין קביעה של הסכם קיבוצי ואין קביעה של שום דבר.

זבולון אורלב: אם אתם רוצים, אני מצפה מכם שתשקלו ותקבלו את המלצתנו, ותגידו לנו שאתם תמליצו להביא להשהיית השביתה.

זאב בילסקי: רק שכולכם מכניסים לכך להכניס סעיף שהנהלת האוניברסיטה תלך לקראת הסטודנטים שנפגעו כתוצאה מהשביתה הארוכה ובכל הכוונות שלה.

זאב בילסקי: היא מוכנה לעשות את זה.

זבולון אורלב: תוסיף עוד סעיף שהנהלת האוניברסיטה בסיום השביתה, תעשה את כל הצעדים הדרושים כדי להקל ולהבטיח שימנע ככל האפשר- - -

חגית מסר ירון: במסגרת הרצון הטוב - - -

שרון מלכי: בעיקרון רוח הדברים מקובלת עלינו, הרצון הטוב של נשאר פאסיבי לחלוטין.

שרון מלכי: אני חושבת שיש פה שני צדדים.

זבולון אורלב: שרון, חברי כנסת שתומכים בכם, ועומדים כחומה בצורה ושוכבים על הגדר עבורכם, מפצירים בכם, אז אולי בכל זאת תשקלו.

זאב בילסקי: גם אנחנו מוכנים לעשות צעדים אדמיניסטרטיביים, שאם לא יהיה רצון אנחנו ננתק את המים, ונעלה את הארנונה בבקשה.

זאב בילסקי: אז בואו קדימה.

זאב בילסקי: אלכס מילר בשביל למנוע מצב אחרי שתיגמר השביתה והכל הסתדר, אנחנו נראה שביתה אחרת של הסטודנטים שלא קיבלו את המענה בגלל שהם היו בשביתה, אני מבקש להוסיף סעיף.

זבולון אורלב: חגית תקשיבי, אני צריך את האישור שלה.

זבולון אורלב: הסטודנטים מבקשים שהתווסף עוד סעיף שיאמר - הוועדה קוראת לאוניברסיטה הפתוחה לעשות מאמץ מיוחד לתת מענים והקלות על מנת למזער את נזקי השביתה לסטודנטים על בסיס תקדימי שביתות קודמות בהשכלה הגבוהה.

חגית מסר ירון: מקובל תוך שמירה על רמה אקדמית.

זבולון אורלב: בסדר, אין לי בעיה.

509: אני רוצה להודיע לחברי הכנסת הנכבדים ולפרופ' חגית מסר ירון הנשיא והצוות שאיתה, שלאור הרוח החיובית שהיתה פה, ולאור ההצעה ההוגנת, אנחנו החלטנו להמליץ בפני אסיפת העובדים הכללית לקבל את הצעות החלטה.

509: אנחנו רוצים להגיד ברוח הדברים, כי אני מבינה שאין זמן לדיון.

509: פרופ' חגית מסר ירון, במסגרת צעדים בוני האמון אנחנו חושבים שאם הנהלה עד אסיפת העובדים תודיע שהיא מבטלת את המכתבים שהוצאו לחלק מהוועד, זה יהיה דבר מאוד טוב.

509: במסגרת היענות לסטודנטים, שזה דבר מאוד חשוב גם לנו ואנחנו נתגייס, צריך להיות מובן ומקובל ולא נדון בזה, שהשכר שהוקפא וברור לנו ישולם.

זבולון אורלב: אנחנו לוקחים על עצמנו את הסוגייה הזאת.

509: מודים לחברי הוועדה, מודים לפרופ' מסר ירון.

זבולון אורלב: תודה רבה.

זבולון אורלב: אני אקבל טלפון בערב.

זבולון אורלב: זאת ההחלטה, הוועדה רושמת לפניה שעל יסוד החלטות אלה הודיע נציגות העובדים כי היא תמליץ עוד היום בפני הגופים המוסמכים להביא להשהיית השביתה.

זבולון אורלב: תודה רבה.

זבולון אורלב: אני מאוד מעריך אתכם.